

**UPUTE ZA PRIJAVITELJE**

**Poziv na dostavu projektnih prijedloga**

**Provedba Programa izobrazno-informativnih aktivnosti o održivom gospodarenju otpadom**

**(*referentni broj:*** ***KK.06.3.1.07)***

***-*** *otvoreni postupak*

*Poziva*



SADRŽAJ

[1. OPĆE INFORMACIJE 4](#_Toc503601003)

[1.1. Strateški i zakonodavni okvir 4](#_Toc503601004)

[1.2. Odgovornosti za upravljanje 8](#_Toc503601005)

[1.3. Predmet, svrha i pokazatelji Poziva 8](#_Toc503601006)

[1.4. Financijska alokacija, iznosi i intenziteti bespovratnih sredstava 12](#_Toc503601007)

[1.5. Obveze koje se odnose na državne potpore / Vrste, iznos i intenzitet potpore 13](#_Toc503601008)

[2. PRAVILA POZIVA 13](#_Toc503601009)

[2.1. Prihvatljivost prijavitelja 13](#_Toc503601010)

[2.2. Prihvatljivost partnera i formiranje partnerstva 14](#_Toc503601011)

[2.3. Kriteriji za isključenje 14](#_Toc503601012)

[2.4. Broj projektnih prijedloga po Prijavitelju 16](#_Toc503601013)

[2.5. Zahtjevi koji se odnose na sposobnost Prijavitelja, učinkovito korištenje sredstava i održivost rezultata projekta 17](#_Toc503601014)

[2.6. Prihvatljivost projekta 17](#_Toc503601015)

[2.7. Prihvatljive projektne aktivnosti: koja ulaganja su dozvoljena? 19](#_Toc503601016)

[2.8. Opći zahtjevi koji se odnose na prihvatljivost izdataka za provedbu projekta 21](#_Toc503601017)

[2.9. Horizontalna načela 24](#_Toc503601018)

[3. KAKO SE PRIJAVITI 25](#_Toc503601019)

[3.1. Izgled i sadržaj projektnog prijedloga 25](#_Toc503601020)

[3.2. Podnošenje projektnog prijedloga 26](#_Toc503601021)

[3.3. Rok za predaju projektnog prijedloga 26](#_Toc503601022)

[3.4. Dodatne informacije uz projektni prijedlog 27](#_Toc503601023)

[3.5. Objava rezultata Poziva 28](#_Toc503601024)

[4. POSTUPAK DODJELE 28](#_Toc503601025)

[4.1. Faze postupka dodjele bespovratnih sredstava 28](#_Toc503601026)

[4.2. Odredbe vezane uz dodatna pojašnjenja tijekom postupka dodjele 41](#_Toc503601027)

[4.3. Prigovori 42](#_Toc503601028)

[4.4. Ugovaranje 44](#_Toc503601029)

[5. ODREDBE KOJE SE ODNOSE NA PROVEDBU PROJEKTA 45](#_Toc503601030)

[5.1. Razdoblje provedbe projekta 45](#_Toc503601031)

[5.2. Nabava 45](#_Toc503601032)

[5.3. Provjere upravljanja projektom 46](#_Toc503601033)

[5.4. Podnošenje zahtjeva za nadoknadom sredstava 46](#_Toc503601034)

[5.5. Povrat sredstava 47](#_Toc503601035)

[5.6. Revizije projekta, imovina i osiguranje 47](#_Toc503601036)

[5.7. Informiranje i vidljivost 47](#_Toc503601037)

[6. OBRASCI I PRILOZI 48](#_Toc503601038)

[7. POJMOVNIK 48](#_Toc503601039)

[8. POPIS KRATICA 49](#_Toc503601040)

# OPĆE INFORMACIJE

Putem ovog Poziva na dostavu projektnih prijedloga za provedbu Programa izobrazno-informativnih aktivnosti o održivom gospodarenju komunalnim otpadom (u daljnjem tekstu: Poziv) definiraju se ciljevi, uvjeti i postupci za dodjelu bespovratnih sredstava namijenjenih pripremi i provedbi projekata.

Ove Upute za prijavitelje (u daljnjem tekstu: Upute) određuju pravila o načinu podnošenja projektnih prijedloga, navode kriterije prihvatljivosti i kriterije odabira projektnih prijedloga, kriterije prihvatljivosti prijavitelja aktivnosti i izdataka te pravila provedbe projekata kojima se dodjeljuju bespovratna sredstva u okviru ovog Poziva.

|  |
| --- |
| ***Napomena:*** *Prije pripreme projektnog prijedloga, prijavitelji trebaju proučiti cjelokupnu dokumentaciju Poziva, te redovno pratiti ažuriranje (izmjene i/ili dopune) dokumentacije Poziva.*  \*Prijavitelji se posebice trebaju upoznati s uvjetima ugovora o dodjeli bespovratnih sredstava (Opći i Posebni uvjeti) u kojima se razrađuju prava i obveze prijavitelja kao korisnika bespovratnih sredstava. |

## Strateški i zakonodavni okvir

Okvir za korištenje instrumenata kohezijske politike Europske unije (u daljnjem tekstu: EU) u Republici Hrvatskoj (u daljnjem tekstu: RH) u razdoblju 2014.-2020. definiran je **Sporazumom o partnerstvu** između RH i Europske komisije za korištenje strukturnih i investicijskih fondova EU-a za ulaganje rast i radna mjesta u razdoblju 2014.-2020. (u daljnjem tekstu: Sporazum o partnerstvu). Sporazum o partnerstvu opisuje način na koji će RH pristupiti ispunjavanju zajedničkih ciljeva strategije Europa 2020, kao i nacionalnih ciljeva, uz pomoć sredstava iz proračuna EU-a koja su joj dodijeljena kroz višegodišnji financijski okvir za razdoblje 2014.-2020.

Opći cilj Sporazuma o partnerstvu jest pružiti potporu u približavanju RH ostalim državama EU, odnosno regijama, ubrzavanjem gospodarskog rasta i poticanjem zapošljavanja. Sporazum o partnerstvu definira Tematski cilj 6 „Očuvanje i zaštita okoliša i promicanje učinkovitosti resursa“, kao jedan od izabranih ciljeva u koji se usmjeravaju sredstva unutar **Operativnog programa „Konkurentnost i kohezija 2014.-2020.“** (u daljnjem tekstu: OPKK)[[1]](#footnote-2), koji je izravno obuhvaćen provedbom ovog Poziva.

OPKK se sufinancira iz europskih strukturnih i investicijskih fondova (ESIF), a njegova strategija temelji se na koncentraciji ulaganja u devet Tematskih ciljeva zajedničkog Strateškog okvira i njihovim specifičnim prioritetima ulaganja, s daljnjim fokusom na specifične ciljeve (u daljnjem tekstu: SC), koje je potrebno ostvariti. OPKK je usmjeren ka poboljšanju konkurentnosti u RH, na nacionalnoj i na regionalnoj razini.

Ovaj Poziv pokrenut je u okviru Prioritetne osi (u daljnjem tekstu: PO) 6 – Zaštita okoliša i održivost resursa**,** SC 6i1 – Smanjena količina otpada koji se odlaže na odlagališta OPKK-a, financiranog sredstvima ESI fondova.

Poziv je u skladu s Strategijom gospodarenja otpadom RH (NN 130/05), sukladno kojoj prvenstveno treba izbjegavati nastajanje otpada, a nastali komunalni otpad ponovno koristiti i obraditi u skladu s hijerarhijom otpada. Kako bi se to postiglo treba poduzeti učinkovite mjere koje, između ostalog, uključuju i izradu programa izobrazbe za ciljane skupine kao nacionalnu kampanju i godišnje kampanje u jedinicama lokalne samouprave. Ministarstvo zaštite okoliša i energetike (u daljnjem tekstu: MZOE) je objavilo Program izobrazno-informativnih aktivnosti o održivom gospodarenju otpadom na <http://www.mzoip.hr/hr/otpad/strategije-planovi-i-programi.html>, a koji predlaže smjernice za izobrazno-informativne aktivnosti koje je nužno provoditi na lokalnom nivou, s naglaskom na sprječavanje nastanka otpada, povećanje odvojenog prikupljanja otpada i ponovne uporabe.

Nadalje, Poziv je u skladu s Planom gospodarenja otpadom RH za razdoblje 2017.-2022. (NN 3/17) (u daljnjem tekstu: PGO RH za razdoblje 2017.-2022.), Mjerom 5.2. Provedba aktivnosti predviđenih Programom izobrazno-informativnih aktivnosti o održivom gospodarenju otpadom u svrhu ostvarivanja Cilja 5. Kontinuirano provoditi izobrazno-informativne aktivnosti. Također, provedba izobrazno-informativnih aktivnosti je navedena u Popisu važnih projekata za provedbu i dostizanje zadanih ciljeva PGO RH za razdoblje 2017.-2022.

Poziv je u skladu s Odlukom o implementaciji Plana gospodarenja otpadom RH za razdoblje 2017.-2022.[[2]](#footnote-3) u kojoj je kao ciljana vrijednost određena provedba 3400 aktivnosti predviđenih Programom izobrazno-informativnih aktivnosti o održivom gospodarenju otpadom do 4. kvartala 2022.

Sukladno Zakonu o održivom gospodarenju otpadom (NN 94/13, 73/17) (u daljnjem tekstu: ZOGO) odgovorni dionici za provođenje izobrazno-informativnih aktivnosti na svom području su jedinice lokalne samouprave (u daljnjem tekstu: JLS) koji su temeljem članka 28., stavak 1, točka 6. i članka 39. ZOGO-a dužne provoditi sljedeće aktivnosti:

* Osigurati provođenje izobrazno-informativnih aktivnosti na svom području;
* Osigurati o svom trošku i na odgovarajući način godišnju provedbu izobrazno-informativnih aktivnosti u vezi gospodarenja otpadom na svojem području, a osobito javne tribine, informativne publikacije o gospodarenju otpadom i objavu specijaliziranih priloga u medijima kao što su televizija i radio;
* U sklopu mrežne stranice JLS-a uspostaviti i ažurno održavati mrežne stranice s informacijama o gospodarenju otpadom na svojem području;
* Izvještavati o provedbi izobrazno-informativnih aktivnosti u okviru godišnjeg izvješća o provedbi plana gospodarenja otpadom JLS-a.

**Sukladno članku 28., stavak 2 ZOGO-a, više JLS-ova mogu sporazumno osigurati zajedničko ispunjenje jedne ili više obveza iz stavka 1. istog članka, odnosno mogu sporazumno osigurati zajedničko provođenje izobrazno-informativnih aktivnosti o održivom gospodarenju otpadom na svom području.**

Ovaj Poziv je u skladu sa sljedećim dokumentima:

* Sporazum o partnerstvu između Republike Hrvatske i Europske komisije za korištenje EU strukturnih i investicijskih fondova za rast i radna mjesta u razdoblju 2014.-2020.
* Operativni program „Konkurentnost i kohezija“ za financijsko razdoblje 2014.-2020.
* Strategija gospodarenja otpadom RH (NN 130/05)
* Plan gospodarenja otpadom RH za razdoblje 2017.-2022. (NN 3/17)
* Odluka o implementaciji Plana gospodarenja otpadom RH za razdoblje 2017.-2022.
* Program izobrazno-informativnih aktivnosti o održivom gospodarenju otpadom.

Provedba ovog Poziva utvrđena je zakonodavnim okvirom na razini RH i EU.

***Zakonodavstvo Europske unije***

* Ugovor o Europskoj uniji i Ugovor o funkcioniranju Europske unije (pročišćene verzije, 2016/C 202/01, od 7. lipnja 2016. godine);
* Uredba (EU) br. 1300/2013 Europskog parlamenta i Vijeća od 17. prosinca 2013. o Kohezijskom fondu i stavljanju izvan snage Uredbe Vijeća (EZ) br. 1084/2006 (Uredba o KF-u);
* Uredba (EU) br. 1301/2013 Europskog parlamenta i Vijeća od 17. prosinca 2013. o Europskom fondu za regionalni razvoj i o posebnim odredbama o cilju „Ulaganje za rast i radna mjesta” te stavljanju izvan snage Uredbe (EZ) br. 1080/2006 (Uredba o EFRR-u);
* Uredba (EU) br. 1304/2013 Europskog Parlamenta i Vijeća od 17. prosinca 2013. o Europskom socijalnom fondu i stavljanju izvan snage Uredbe Vijeća (EZ) br. 1081/2006 (Uredba o ESF-u);
* Uredba (EU) br. 1303/2013 Europskog parlamenta i Vijeća od 17. prosinca 2013. godine o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (u daljnjem tekstu: Uredba (EU) br. 1303/2013).

***Nacionalno zakonodavstvo***

* Ugovor o pristupanju Republike Hrvatske Europskoj uniji (NN-Međunarodni ugovori br. 2/12);
* Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014.-2020. (NN 92/14);
* Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, uvezi s ciljem" Ulaganje za rast i radna mjesta“ (NN 107/14, 23/15, 129/15, 15/17, 18/17 - ispravak);
* Zakon o javnoj nabavi (NN 120/16);
* Zakon o državnim potporama (NN 47/14, 69/17);
* Zakon o profesionalnoj rehabilitaciji i zapošljavanju osoba s invaliditetom (NN 157/13, 152/14);
* Zakon o ravnopravnosti spolova (NN 82/08, 69/17);
* Zakon o suzbijanju diskriminacije (NN 85/08, 112/12);
* Pravilnik o prihvatljivosti izdataka (NN 143/14);
* Pravilnik o osiguranju pristupačnosti građevina osobama s invaliditetom i smanjene pokretljivosti (NN 78/13);
* Zakon o održivom gospodarenju otpadom (NN 94/13, 73/17);
* Pravilnik o gospodarenju otpadom (NN 117/17);
* Zakon o zaštiti okoliša (NN 80/13, 153/13, 78/15);
* Odluka o razvrstavanju jedinica lokalne i područne (regionalne) samouprave prema stupnju razvijenosti (NN 132/17);
* Zakon o brdsko-planinskim područjima (NN 12/02, 32/02, 117/03, 42/05, 90/05, 80/08, 148/13, 147/14);
* Zakon o otocima (NN 34/99, 149/99, 32/02, 33/06).

|  |
| --- |
| ***Napomena:*** *Propisi navedeni u ovom Pozivu su propisi koji su na snazi (važeći) trenutku njegove objave te se na Upute za prijavitelje i ostalu prateću dokumentaciju, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je Prijavitelja provjeriti primjenjivo zakonodavstvo u trenutku dostave projektnog prijedloga, jer će se na Prijavitelja primijeniti propisi koji su na snazi (važeći) u trenutku podnošenja projektnog prijedloga.* |

## Odgovornosti za upravljanje

Ministarstvo regionalnoga razvoja i fondova Europske unije je **Upravljačko tijelo** (u daljnjem tekstu: UT) odgovorno za upravljanje i provedbu OPKK-a.

**Posredničko tijelo razine 1** (u daljnjem tekstu: PT1) za ovaj Poziv je Ministarstvo zaštite okoliša i energetike (u daljnjem tekstu: MZOE).

**Posredničko tijelo razine 2** (u daljnjem tekstu: PT2) za ovaj Poziv je Fond za zaštitu okoliša i energetsku učinkovitost (u daljnjem tekstu: FZOEU).

Sva tijela u sustavu obavljaju svoje djelatnosti i odgovorne su za procedure kako je definirano ranije navedenim zakonodavnim okvirom te odredbama ovog Poziva.

## Predmet, svrha i pokazatelji Poziva

Glavna svrha ovog Specifičnog cilja 6i1 iz točke 1.1. ovih Uputa je doprinijeti ispunjenju pravne stečevine na temelju obveza za koje su u Ugovoru o pristupanju utvrđena prijelazna razdoblja za Hrvatsku iz područja gospodarenja otpadom. Jedna od glavnih aktivnosti koje se podržavaju unutar prioriteta ulaganja ovog Specifičnog cilja su i aktivnosti podizanja javne svijesti s ciljem sprječavanja nastanka otpada, povećanja odvojenog prikupljanja te ponovne uporabe predmeta.

Strategija gospodarenja otpadom RH iz 2005. kao jedan od strateških ciljeva utvrđuje i edukaciju upravnih struktura, stručnjaka i javnosti za rješavanje problema gospodarenje otpadom. Također, Strategija utvrđuje da je svijest o potrebi izbjegavanja stvaranja otpada, kao prioriteta u suvremenoj hijerarhiji gospodarenja otpadom, te odvojenog skupljanja otpada nedostatna, a sve društvene skupine u pravilu otpad doživljaju kao problem koji treba riješiti netko drugi. Istaknuto je također da se u rješavanju problema gospodarenja otpadom gotovo redovito javljaju sukobi među različitim skupinama koje ne samo da imaju različite interese već i potpuno oprečne stavove kako bi ih trebalo riješiti.

Konfliktne situacije posebno su uočene prilikom određivanja novih lokacija za bilo koju od građevina i postrojenja za gospodarenje otpadom, pa čak i slučajevima u kojima se nastojalo sanirati neko neuređeno odlagalište otpada. Uzroci ovakvog stanja pripisani su nedovoljnom znanju i informiranosti građana o pravilnom i održivom gospodarenju otpadom, a to je stanje trebalo prevladati kontinuiranim provođenjem različitih izobrazno-informativnih aktivnosti s ciljem ukazivanja na probleme vezane uz otpad i promicanja pravilnog postupanja s otpadom.

Prema podacima Hrvatske agencije za okoliš i prirodu ukupna količina proizvedenog komunalnog otpada u 2016. godini iznosila je 1.679.765 tona. Od ukupno proizvedenih količina otpada 74 % je činio miješani komunalni otpad, pri čemu je odvojeno sakupljeno 428.466 tona, odnosno 26 % (što je za 2% više nego prethodne godine). Specifična ukupna proizvodnja komunalnog otpada po stanovniku iznosila je 392 kilograma, odnosno dnevna količina komunalnog otpada po stanovniku iznosila 1,07 kg (porast od 1.56% u odnosu na 2015. godinu).

U četvrtini JLS-ova još uvijek se ne provodi odvojeno sakupljanje korisnih vrsta otpada iz komunalnog otpada. Biootpad iz komunalnog otpada se odvojeno sakupljao u svega 109 JLS-ova. Gradska/općinska reciklažna dvorišta prijavila su ukupno 24.158 t odvojeno sakupljenog komunalnog otpada što je povećanje od 8.257 t u odnosu na 2015. U odvojeno sakupljenom komunalnom otpadu u 2016. godini najviše je bilo otpada od papira i kartona te glomaznog otpada. Količina ambalažnog otpada iznosila je 167.172 t odnosno 39% od ukupne količine odvojeno sakupljenog komunalnog otpada. U ambalažnom otpadu oko 48% činila je ambalaža od papira i kartona, 25% ambalaža od stakla dok je ambalaža od plastike sudjelovala s udjelom od 20%. Otpadne električne i elektroničke opreme sakupljeno je 35.128 t, a otpadnih baterija i akumulatora iz komunalnog otpada 64 t.

U 2016. godini udio komunalnog otpada izravno upućenog na oporabu iznosio je 21% (353.823 tona). Pored 21% oporabljenog (pri čemu se tek 2% odnosi na kompostiranje i anaerobnu digestiju) i 77% odloženog otpada u 2016. godini, preostalih 2% čine količine privremeno uskladištenog komunalnog otpada i procijenjene količine za neobuhvaćeni dio stanovništva, za koje nije bilo moguće odrediti način postupanja.

Količina proizvedenog biorazgradivog komunalnog otpada u 2016. je iznosila 1.072.439 t od čega je 20% upućeno na oporabu. Riječ je o povećanju od 2% u odnosu na prethodnu godinu. Kompostirano je 29.989 t biootpada iz komunalnog otpada, dok je u bioplinskim postrojenjima digestirano 964 tona komunalnog otpada. Biorazgradivi komunalni otpad odložen na odlagališta u RH iznosio je 831.977 t. Time zadani cilj iz članka 24. ZOGO-a propisan za kraj 2016. godine (378.088 t) još uvijek nije dostignut.

Sukladno prijavama operatera odlagališta, tijekom 2016. godine na 130 odlagališta u RH odloženo je ukupno 1.280.377 tona komunalnog otpada.

Građanima i dalje nedostaju osnovne informacije o gospodarenju otpadom te pritom imaju nejasnu sliku o svojoj ulozi u cjelovitom sustavu gospodarenju otpadom, o hijerarhiji gospodarenja otpadom, te koristima uređenog cjelovitog sustava gospodarenja otpadom, pogotovo u odnosu na sadašnje stanje u Hrvatskoj u gospodarenju otpadom koje je jedno od najvećih problema zaštite okoliša u Republici Hrvatskoj.

*Predmet Poziva:* Provedba aktivnosti predviđenih Programom izobrazno-informativnih aktivnosti o održivom gospodarenju otpadom s ciljem smanjenja količine otpada koji se odlaže na odlagališta.

*Svrha (cilj) Poziva:* Izgradnja svijesti građana Republike Hrvatske o važnosti odgovornog postupanja s komunalnim otpadom, s posebnim naglaskom na sprječavanje nastanka otpada, pravilno odvajanje otpada u kućanstvima, kućno kompostiranje i ponovnu uporabu predmeta, s ciljem smanjenja količine otpada koji se odlaže na odlagališta.

Prema Programu izobrazno-informativnih aktivnosti o održivom gospodarenju otpadom, koji je objavljen na <http://www.mzoip.hr/hr/otpad/strategije-planovi-i-programi.html>, a za potrebe ovog Poziva, jedinice lokalne samouprave dijele se na četiri kategorije i Grad Zagreb:

* I. kategoriju čine jedinice lokalne samouprave do 10 000 stanovnika,
* II. kategoriju čine jedinice lokalne samouprave s više od 10 000 do 40 000 stanovnika,
* III. kategoriju čine jedinice lokalne samouprave s više od 40 000 do 100 000 stanovnika,
* IV. kategoriju čine jedinice lokalne samouprave s više od 100 000 stanovnika,
* Grad Zagreb.

*U okviru ovog Poziva potpora će se dodijeliti jedinicama lokalne samouprave (JLS) koje prijavljuju projekt provođenja izobrazno-informativnih aktivnosti o održivom gospodarenju otpadom sukladno Programu izobrazno-informativnih aktivnosti o održivom gospodarenju otpadom, na području koje obuhvaća više od 10 000 stanovnika, odnosno JLS iz II., III., IV. kategorije i Gradu Zagrebu.*

*U okviru ovog Poziva potpora se može dodijeliti JLS iz I. kategorije, ukoliko će sporazumnim udruživanjem s JLS-om/JLS-ovima iz bilo koje kategorije osigurati zajedničko provođenje izobrazno-informativnih aktivnosti o održivom gospodarenju otpadom, na način da ukupni zbroj stanovnika JLS koje se udružuju prelazi 10 000 stanovnika. U tom slučaju, projektni prijedlog prijavitelja će se svrstavati u jednu od dopuštenih kategorija JLS sukladno ukupnom zbroju stanovnika JLS koje se udružuju.[[3]](#footnote-4)*

Za uspješnu primjenu i praćenje postignuća, prijavitelj na razini projektnog prijedloga treba opisati niže navedene ***pokazatelje neposrednih rezultata*** *na razini projekta* te njihove konkretne vrijednosti navesti u Prijavnom obrascu gdje je primjenjivo te u ostaloj, za to predviđenoj dokumentaciji Poziva.

Vrijednosti pokazatelja neposrednih rezultata na razini projekta pratit ćePT1 i PT2**.**

*Tablica 1. Pokazatelji na razini Poziva*

|  |  |  |
| --- | --- | --- |
| ***Pokazatelj*** | ***Jedinica mjere*** | ***Opis i izvor provjere*** |
| *Pokazatelj 1:*  ***Postotak stanovništva obuhvaćen provedenim izobrazno-informativnim aktivnostima na području obuhvata projekta*** | *%* | ***Minimalno 80% stanovništva na području obuhvata projekta mora biti obuhvaćeno provedenim izobrazno-informativnim aktivnostima.***  ***Izvor provjere:***  *Odobreno završno izvješće o provedbi projekta, koje uključuje informacije o broju podijeljenih letaka određenom postotku stanovnika na području obuhvata projekta i/ili broju prisutnih osoba na izobrazno-informatvinim aktivnostima.*  *Napomena: Doprinos Pokazatelju 1 je moguće ispuniti provedbom jedne izobrazno-informativne aktivnosti ili više njih (kumulativno), no isto mora biti dokazivo.* |
| *Pokazatelj 2:*  ***Planirani broj izobrazno-informativnih aktivnosti na području obuhvata projekta*** | *broj* | *Prijavitelj je obvezan provesti izobrazno-informativne aktivnosti sukladno popisu aktivnosti u Tablici 1 (Pregled aktivnosti s ključnim kvalitativnim pokazateljima učinka) Programa izobrazno-informativnih aktivnosti o održivom gospodarenju komunalnim otpadom, i to na sljedeći način:*   1. ***JLS iz 2. kategorije je obvezna provesti minimalno 3 obvezne i 2 preporučene aktivnosti;*** 2. ***JLS iz 3. kategorije je obvezna provesti minimalno 4 obvezne i 3 preporučene aktivnosti;*** 3. ***JLS iz 4. kategorije je obvezna provesti minimalno 6 obveznih i 4 preporučene aktivnosti;*** 4. ***Grad Zagreb je obvezan provesti minimalno 7 obveznih i 5 preporučenih aktivnosti.***   ***Izvor provjere:*** *Odobreno završno izvješće o provedbi projekta, koje uključuje planirani broj izobrazno-infomativnih aktivnosti.* |
| *Pokazatelj 3:* ***Provedene izobrazno-informativne aktivnosti zabilježene u Informacijskom sustavu gospodarenja otpadom*** | *broj* | *Prijavitelj je obvezan dostaviti podatke o provedenim izobrazno - informativnim aktivnostima preko Web aplikacije predviđene za dostavu podataka od strane jedinica lokalne samouprave u sklopu Portala sprečavanje nastanka otpada kojeg vodi Hrvatska agencija za okoliš i prirodu najkasnije prije predaje završnog izvješća o provedbi projekta.*  ***Izvor provjere:*** *Odobreno završno izvješće o provedbi projekta, koje uključuje dokaz da je informacija o provedenim izobrazno-informativnim aktivnostima objavljena na Portalu sprečavanja nastanka otpada: http://sprjecavanjeotpada.azo.hr/rpt.htm.* |

**Napomena:**

**Ukoliko će više JLS-ova sporazumno osigurati zajedničko provođenje izobrazno-informativnih aktivnosti o održivom gospodarenju otpadom na svom području, ostvarenje pokazatelja će se tumačiti na sljedeći način:**

**Pokazatelj 1** - postotak stanovništva obuhvaćen provedenim izobrazno-informativnim aktivnostima se odnosi na cijelo područje obuhvata projekta svih JLS-ova koje se udružuju, odnosno na ukupan zbroj stanovnika JLS-ova koje se udružuju;

**Pokazatelj 2** - minimalan broj obveznih i preporučenih aktivnosti na području obuhvata projekta koje su JLS obvezne provesti, ovisi o ukupnom zbroju stanovnika JLS-ova koje se udružuju, odnosno projektni prijedlog prijavitelja će se svrstavati u jednu od navedenih kategorija JLS-a sukladno ukupnom zbroju stanovnika JLS-ova koje se udružuju;

**Pokazatelj 3** – sve JLS koje se udružuju trebaju dostaviti podatke o provedenim izobrazno - informativnim aktivnostima preko Web aplikacije predviđene za dostavu podataka u sklopu Portala sprečavanje nastanka otpada kojeg vodi Hrvatska agencija za okoliš i prirodu najkasnije prije predaje završnog izvješća o provedbi projekta.

## Financijska alokacija, iznosi i intenziteti bespovratnih sredstava

Bespovratna sredstva dodjeljivat će se putem otvorenog postupka dodjele bespovratnih sredstava u modalitetu trajnog poziva odnosno do iskorištenja raspoloživih sredstava predviđenih za ovaj Poziv.

Ukupan raspoloživ iznos bespovratnih sredstava za dodjelu u okviru ovog Poziva je 47.200.000,00 HRK (*četrdestsedammilijunadvjestotisućakuna*). UT/PT1 zadržava pravo ne dodijeliti sva raspoloživa sredstva u okviru ovog Poziva. PT1 zadržava pravo povećanja ukupnog raspoloživog iznosa bespovratnih sredstava za dodjelu u okviru ovog Poziva.

Najniži odnosno najviši dopušteni iznos bespovratnih sredstava koji može biti dodijeljen pojedinačnom projektnom prijedlogu u sklopu ovog Poziva je kako slijedi:

*Tablica 2. Najniži odnosno najviši dopušteni iznos bespovratnih sredstava*

|  |  |  |
| --- | --- | --- |
| ***Jedinica lokalne samouprave (JLS)*** | ***Najniži dopušteni iznos bespovratnih sredstava koji može biti dodijeljen pojedinačnom projektnom prijedlogu u sklopu ovog Poziva (HRK)*** | ***Najviši dopušteni iznos bespovratnih sredstava koji može biti dodijeljen pojedinačnom projektnom prijedlogu u sklopu ovog Poziva (HRK)*** |
| ***II. kategorija***  ***(više od 10 000 do 40 000 stanovnika)*** | 250.000,00 | 500.000,00 |
| ***III. kategorija***  ***(više od 40 000 do 100 000 stanovnika)*** | iznad 500.000,00 | 1.200.000,00 |
| ***IV. kategorija***  ***(više od 100 000 stanovnika)*** | 1.500.000,00 | 2.500.000,00 |
| ***Grad Zagreb*** | iznad 2.500.000,00 | 3.600.000,00 |

**Napomena:**

**Ukoliko će više JLS-ova sporazumno osigurati zajedničko provođenje izobrazno-informativnih aktivnosti o održivom gospodarenju otpadom na svom području, najniži odnosno najviši dopušteni iznos bespovratnih sredstava koji može biti dodijeljen pojedinačnom projektnom prijedlogu u sklopu ovog Poziva ovisi o ukupnom zbroju stanovnika JLS-ova koje se udružuju, odnosno projektni prijedlog prijavitelja će se svrstavati u jednu od navedenih kategorija JLS sukladno ukupnom zbroju stanovnika JLS koje se udružuju.**[[4]](#footnote-5)

Iznos bespovratnih sredstava Kohezijskog fonda (KF) po pojedinom projektnom prijedlogu koji se može dodijeliti u sklopu ovog Poziva iznosi maksimalno 85,0000000% od ukupnog iznosa prihvatljivih troškova projekta.

Prijavitelj se obvezuje iz vlastitih sredstva ili vanjskim financiranjem (svime što ne predstavlja sredstva iz bilo kojeg javnog izvora, uključujući iz Europske unije, odnosno europskih strukturnih i investicijskih fondova) osigurati:

* sredstva za financiranje razlike između iznosa ukupnih prihvatljivih izdataka projektnog prijedloga te iznosa bespovratnih sredstava iz KF-a dodijeljenih za financiranje prihvatljivih izdataka u sklopu ovog Poziva,
* sredstva za financiranje ukupnih neprihvatljivih troškova unutar projektnog prijedloga.

U sklopu projektnog prijedloga Prijavitelj je obvezan dostaviti Izjavu kojom potvrđuje da će najkasnije do početka provedbe projekta osigurati iz vlastitih i/ili drugih izvora (svime što ne predstavlja sredstva iz ESI fondova) sredstva za financiranje razlike između iznosa ukupnih prihvatljivih izdataka projekta te maksimalnog iznosa bespovratnih sredstava koji mogu biti dodijeljeni za financiranje prihvatljivih izdataka u okviru ovog Poziva, te neprihvatljivih projektnih troškova (*Obrazac 5*).

## Obveze koje se odnose na državne potpore / Vrste, iznos i intenzitet potpore

Obaveze koje se odnose na državne potpore/potpore male vrijednosti (*de minimis* potpore) ne odnose se na projekte koji će biti financirani u okviru ovog Poziva.

# PRAVILA POZIVA

## Prihvatljivost prijavitelja

Prihvatljivi prijavitelj u sklopu ovog Poziva je jedinica lokalne samouprave (JLS) koja prijavljuje projekt provođenja izobrazno-informativnih aktivnosti o održivom gospodarenju otpadom na području koje obuhvaća više od 10 000 stanovnika, odnosno JLS iz II., III., IV. kategorije i Grad Zagreb prema definiciji iz točke 1.6. Programa izobrazno-informativnih aktivnosti o održivom gospodarenju otpadom.

Prijavitelj koji je JLS iz I. kategorije (do 10 000 stanovnika) smatrat će se prihvatljivim prijaviteljem u sklopu ovog Poziva, ukoliko će sporazumnim udruživanjem s JLS-om/JLS-ovima iz bilo koje kategorije osigurati zajedničko provođenje izobrazno-informativnih aktivnosti o održivom gospodarenju otpadom, na način da ukupni zbroj stanovnika JLS-ova koje se udružuju prelazi 10 000 stanovnika. U tom slučaju, projektni prijedlog prijavitelja će se svrstavati u jednu od navedenih kategorija JLS-a sukladno ukupnom zbroju stanovnika JLS-ova koje se udružuju.

Ukoliko će više JLS-ova sporazumno osigurati zajedničko provođenje izobrazno-informativnih aktivnosti o održivom gospodarenju otpadom na svom području, Prijavitelj je u sklopu projektnog prijedloga obvezan dostaviti Sporazum o udruživanju kojim se jasno utvrđuju prava i dužnosti obiju strana. Prijavitelj je obvezan potpisati Sporazum o udruživanju sa svakom JLS s kojom se udružuje. Predložak takvog sporazuma sadržan je u ovom Pozivu (prema Obrascu 4 – *Predložak Sporazuma o udruživanju*). U slučaju korištenja drugačijeg predloška, nadležno tijelo će provjeravati sadrži li informacije sadržane u navedenom Obrascu 4.

Neovisno o broju i ulozi JLS koje se udružuju, Prijavitelj/Korisnik preuzima potpunu pravnu i financijsku odgovornost za upravljanje i provedbu Projekta.

Ukoliko će više JLS-ova sporazumno osigurati zajedničko provođenje izobrazno-informativnih aktivnosti o održivom gospodarenju otpadom na svom području, Prijavitelj mora biti JLS koja ima više od 10 000 stanovnika, ako je primjenjivo. Odnosno, ukoliko ni jedna od JLS koje se udružuju nema više od 10 000 stanovnika, ovaj kriterij nije primjenjiv.

**JLS koja je prijavitelj mora dokazati da u trenutku prijave:**

* prijavljuje projekt provođenja izobrazno-informativnih aktivnosti o održivom gospodarenju otpadom na području koje obuhvaća više od 10 000 stanovnika[[5]](#footnote-6); *provjerava se uvidom u Popis stanovništva, kućanstava i stanova 2011. godine za svakog prijavitelja, a za one JLS koji se udružuju i temeljem potpisanih Sporazuma o udruživanju s JLS za koje se provjerava broj stanovnika.*
* nije u nijednoj od preostalih situaciji isključenja, koje su definirane u točki 2.3. Uputa.

## Prihvatljivost partnera i formiranje partnerstva

Prijavitelji moraju djelovati pojedinačno. Partnerske organizacije i partnerstvo bilo koje vrste nisu prihvatljivi. Prihvatljivo je jedino udruživanje na način kako je opisano u točki 2.1. ovih Uputa, a neovisno o broju JLS koji su dio obuhvata projekta u projektnoj prijavi treba jasno biti identificirana jedna JLS koja je prijavitelj te potencijalni korisnik i koji će biti zadužen za provedbu projekta (projektnih aktivnosti) na području cijelog obuhvata projekta.

## Kriteriji za isključenje

Kriteriji za isključenje prijavitelja

U okviru ovog Poziva, potpora se **ne može**dodijeliti:

* prijavitelju od kojeg je, kako je navedeno u članku 1., točka 4.a) Uredbe (EU) br. 651/2014, temeljem prethodne odluke Komisije kojom se potpora proglašava protuzakonitom i nespojivom s unutarnjim tržištem, zatražen povrat sredstava; *dokazuje se Izjavom prijavitelja (Obrazac*3*);*
* ako je prijavitelj ili osoba ovlaštena po zakonu za zastupanje prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države njihova sjedišta ili države čiji je državljanin osoba ovlaštena po zakonu za zastupanje prijavitelja; *dokazuje se Izjavom prijavitelja (Obrazac*3*):*
* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (Narodne novine, broj 125/2011, 144/2012, 56/2015, 61/2015), članka 333. (udruživanje za počinjenje kaznenih djela), iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12);
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (Narodne novine, broj 125/2011, 144/2012, 56/2015, 61/2015) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12);
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (Narodne novine, broj 125/2011, 144/2012, 56/2015, 61/2015) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12);
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona (Narodne novine, broj 125/2011, 144/2012, 56/2015, 61/2015) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12);
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (Narodne novine, broj 125/2011, 144/2012, 56/2015, 61/2015) i članka 279. (pranje novca) iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (Narodne novine, broj 125/2011, 144/2012, 56/2015, 61/2015) i članka 175. (trgovanje ljudima i ropstvo) iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12), ili je Korisnik ili osoba ovlaštena po zakonu za zastupanje Korisnika pravomoćno osuđena za počinjenje prekršaja koji se odnosi na zlorabu dužnosti i djelatnosti, prekršaja u obavljanju poslova i djelatnosti pravnih osoba te odgovornih osoba u pravnim osobama te prekršaja počinjenog u vezi s Korisnikovom djelatnošću.
* prijavitelj kojem je utvrđeno teško[[6]](#footnote-7) kršenje Ugovora zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU odnosno ESI fondova; *dokazuje se Izjavom prijavitelja (Obrazac 3);*
* prijavitelju u slučaju da je prijavitelj ili osobe ovlaštene po zakonu za zastupanje proglašen krivim zbog **teškog profesionalnog propusta***; dokazuje se Izjavom prijavitelja (Obrazac 3)***;**
* prijavitelj koji je u sukobu interesa u predmetnom postupku dodjele bespovratnih sredstava; *dokazuje se Izjavom prijavitelja (Obrazac 3);*
* prijavitelju koji nije izvršio zatraženi povrat ili su u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora (uključujući iz EU odnosno ESI fondova), za aktivnosti odnosno troškove **koji nisu izvršeni**; *dokazuje se Izjavom prijavitelja (Obrazac 3);*
* prijavitelju koji nije izvršio isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima Republike Hrvatske kao države u kojoj je osnovan prijavitelj i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana prijavitelja (ako oni nemaju poslovni nastan u Republici Hrvatskoj). U pogledu ove točke, smatra se prihvatljivim da prijavitelj/korisnik nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja; *dokazuje se Izjavom prijavitelja (Obrazac 3);*
* JLS koja prijavljuje projekt provođenja izobrazno-informativnih aktivnosti o održivom gospodarenju otpadom na području s 10 000 stanovnika ili manje*; provjerava se uvidom u Popis stanovništva, kućanstava i stanova 2011. godine za savkog prijavitelja, a za one JLS koje se udružuju i temeljem potpisanih Sporazuma o udruživanju s JLS za koje se provjerava broj stanovnika.*

## Broj projektnih prijedloga po Prijavitelju

U modalitetu trajnog poziva se vrši provjera kvalitativnih aspekata projektnih prijedloga i udovoljavanja pozivom utvrđenog kvalitativnog minimuma (praga), bez međusobne usporedbe projektnih prijedloga, po načelu prvenstva prema datumu i vremenu podnošenja pojedinog projektnog prijedloga.

Prijavitelj po predmetnom Pozivu u postupku dodjele bespovratnih sredstava (u daljnjem tekstu: Postupak dodjele) može podnijeti maksimalno jedan projektni prijedlog.

Jedna JLS može biti dio obuhvata samo jednog projektnog prijedloga (neovisno da li je prijavitelj/korisnik ili sudjeluje u projektu putem Sporazuma o udruživanju).

Po završetku postupka dodjele, ukoliko mu je prethodni projektni prijedlog isključen, prijavitelj može podnijeti novi projektni prijedlog.

Zaključno, s jednim prijaviteljem se može sklopiti 1 Ugovor o dodjeli bespovratnih sredstava (u daljnjem tekstu: Ugovor).

## Zahtjevi koji se odnose na sposobnost Prijavitelja, učinkovito korištenje sredstava i održivost rezultata projekta

A) Prijavitelj mora provesti projekt pravovremeno i u skladu sa zahtjevima utvrđenima u ovim Uputama. Prijavitelj mora osigurati odgovarajuće kapacitete za provedbu projekta na način da ima projektni tim s odgovarajućim iskustvom u provedbi projekata (voditelj projekta s najmanje 2 godine iskustva u vođenju projekata i osoba za računovodstvo i/ili financije i/ili administraciju s najmanje 3 godine radnog iskustva). Ako u trenutku predaje projektnog prijedloga prijavitelj nema imenovani projektni tim, kao dokaz sposobnosti za provedbu projekta mora dostaviti Izjavu da će najkasnije do trenutka potpisivanja Ugovora o dodjeli bespovratnih sredstava osigurati projektni tim za provedbu projekta. U svakom slučaju, odgovornosti članova projektnog tima za upravljanje i provedbu projekta moraju biti definirane i raspoređene, što prijavitelj opisuje u Prijavnom obrascu.

B) Prijavitelj treba osigurati učinkovitu uporabu sredstava u skladu s načelima ekonomičnosti, učinkovitosti i djelotvornosti. Prijavitelj mora imati stabilne i dostatne izvore financiranja što prijavitelj dokazuje *Izjavom prijavitelja o osiguranju vlastitog udjela sufinanciranja (Obrazac 5).*

C) Prijavitelj mora osigurati održivost projekta i projektnih rezultata. Prijavitelj je obvezan osigurati trajnost Projekta, odnosno tijekom razdoblja od 5 godina od završnog plaćanja (korisniku) mora osigurati da rezultati Projekta ne podliježu sljedećim situacijama navedenima u članku 71. Uredbe (EU) br. 1303/2013:

* prestanku ili premještanju proizvodne aktivnosti izvan programskog područja;
* promjeni vlasništva nad predmetom infrastrukture čime se trgovačkom društvu ili javnom tijelu daje neopravdana prednost;
* značajnoj promjeni koja utječe na prirodu projekta, ciljeve ili provedbene uvjete i zbog koje bi se doveli u pitanje njegovi prvotni ciljevi.

D) Prijavitelj tijekom razdoblja od 5 godina od završnog plaćanja (korisniku) mora osigurati:

* održavanje opreme i druge imovine nabavljene tijekom projekta, u sladu s uputama/preporukama proizvođača i
* održivost aktivnosti i rezultata kako bi se osiguralo ostvarenje ciljanih pokazatelja utvrđenih u točki 1.3. Predmet, svrha i pokazatelji Poziva i
* da ne dođe do bitne izmjene projektnih rezultata uslijed promjene prirode vlasništva dijela infrastrukture ili prestanka proizvodne aktivnosti.

Nepridržavanje zahtjeva koji se odnose na sposobnost prijavitelja, učinkovito korištenje sredstava i zahtjeva povezanih s trajnošću, smatrat će se kršenjem Ugovora te je moguće od prijavitelja/korisnika zatražiti povrat sredstava.

## Prihvatljivost projekta

|  |
| --- |
| ***Napomena:*** *Kriteriji prihvatljivosti projekta (navedeni niže) provjeravaju se tijekom odgovarajuće faze postupka dodjele (kako je opisano u točki* 4.1 *ovih Uputa).* |

Kako bi bio prihvatljiv, projektni prijedlog mora udovoljavati svim utvrđenim kriterijima prihvatljivosti, kako slijede:

**Opći kriteriji prihvatljivosti**

* Projekt je u skladu sa OPKK, PO 6, SC 6i1, odnosno odgovara predmetu i svrsi ovog Poziva (točka 1.3. Uputa); *dokazuje se Prijavnim obrascem (Obrazac 1);*
* Projekt se provodi u potpunosti na teritoriju Republike Hrvatske; *dokazuje se Prijavnim obrascem (Obrazac 1);*
* Aktivnosti projekta su u skladu s prihvatljivim aktivnostima u sklopu ovog Poziva (točka 2.7. Uputa); *dokazuje se Prijavnim obrascem (Obrazac 1);*
* Projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava (u skladu s člankom 125. stavkom 3(f) Uredbe (EU) br. 1303/2013) nakon promjene proizvodne aktivnosti izvan programskog područja; *dokazuje se Izjavom prijavitelja (Obrazac 3);*
* Projekt je u skladu s odredbama svih relevantnih nacionalnih zakonodavnih akata, te u skladu sa specifičnim pravilima i zahtjevima primjenjivima na ovaj Poziv; *dokazuje se Prijavnim obrascem (Obrazac 1);*
* Projekt do trenutka donošenja Odluke o financiranju nije započeo ni fizički ni financijski niti je započeo postupak javne nabave za nijednu od projektnih aktivnosti; *dokazuje se Izjavom prijavitelja (Obrazac 3);*
* Projekt se, na način opisan u projektnom prijedlogu, ne bi mogao provesti bez potpore iz OPKK-a (Prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz OPKK-a osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta); *dokazuje se Izjavom prijavitelja (Obrazac 3);*
* Projekt poštuje načelo nekumulativnosti, odnosno ne predstavlja dvostruko financiranje - prihvatljivi izdaci nisu prethodno (su)financirani bespovratnim sredstvima iz bilo kojeg javnog izvora (uključujući iz Europske unije, odnosno Europskih strukturnih i investicijskih fondova) niti će isti biti više od jednom (su)financirani nakon potencijalno uspješnog okončanja dvaju ili više postupaka dodjele bespovratnih sredstava; *dokazuje se Izjavom prijavitelja (Obrazac 3);*
* Projekt je u skladu s horizontalnim politikama EU o održivome razvoju, ravnopravnosti spolova i nediskriminaciji, tj. projekt mora doprinositi ovim politikama ili barem biti neutralan u odnosu na njih (točka 2.9. Uputa); *dokazuje se Prijavnim obrascem (Obrazac 1);*
* Projekt je u skladu s drugim relevantnim politikama Unije; *dokazuje se Prijavnim obrascem (Obrazac 1);*
* Projekt je spreman za početak provedbe aktivnosti projekta i njihov završetak u skladu s planom aktivnosti navedenim u *Prijavnom obrascu (Obrazac 1)* projektnog prijedloga i zadanim vremenskim okvirima za provedbu projekta definiranim u točki 5.1. ovih Uputa*.*

**Specifični kriteriji prihvatljivosti**

* Prijavitelji ne smiju tražiti odnosno primiti sredstva za iste troškove koji su im odobreni za financiranje u sklopu Poziva za građenje reciklažnih dvorišta (KK.06.3.1.03) te u sklopu Poziva za sanacije i zatvaranje odlagališta neopasnog otpada (KK.06.3.1.04). U slučaju da se ustanovi dvostruko financiranje projekta, prijavitelj će morati vratiti iznos bespovratnih sredstva koji odgovara iznosu primljenih bespovratnih sredstava za aktivnost za koju se utvrdi da je predmet dvostrukog financiranja; *dokazuje se Izjavom prijavitelja (Obrazac 3);*
* Iznos traženih bespovratnih sredstava za projekt u okviru je propisanog najmanjeg i najvećeg dopuštenog iznosa bespovratnih sredstava za financiranje prihvatljivih izdataka koji se mogu dodijeliti temeljem ovog Poziva (točka 1.4. Uputa); *dokazuje se Prijavnim obrascem (Obrazac 1) i troškovnikom (Obrazac 6);*
* Projekt je u skladu s Planom gospodarenja otpadom RH za razdoblje 2017.-2022. (NN 3/17), Mjerom 5.2. Provedba aktivnosti predviđenih Programom izobrazno-informativnih aktivnosti o održivom gospodarenju otpadom u svrhu ostvarivanja Cilja 5. Kontinuirano provoditi izobrazno-informativne aktivnosti; *dokazuje se Komunikacijskim planom (Obrazac 2);*
* Projekt je u skladu s člankom 21., stavak 1, točka 5., člankom 28., stavak 1, točka 6. i člankom 39. Zakona o održivom gospodarenju otpadom (NN 94/13, 73/17); *dokazuje se Komunikacijskim planom (Obrazac 2);*
* Projekt je u skladu s Programom izobrazno-informativnih aktivnosti o održivom gospodarenju otpadom koji je objavljen na <http://www.mzoip.hr/hr/otpad/strategije-planovi-i-programi.html>; *dokazuje se Komunikacijskim planom (Obrazac 2);*
* Minimalno 80% stanovništva na području obuhvata projekta mora biti obuhvaćeno provedenim izobrazno-informativnim aktivnostima; *dokazuje se Prijavnim obrascem (Obrazac 1) i Komunikacijskim planom (Obrazac 2)*;
* Projektni prijedlog predviđa provedbu minimalno obveznog broja izobrazno-informativnih aktivnosti sukladno toči 1.3. ovih Uputa; *dokazuje se Prijavnim obrascem (Obrazac 1) i Komunikacijskim planom (Obrazac 2)*:

1. JLS iz 2. kategorije je obvezna provesti minimalno 3 obvezne i 2 preporučene aktivnosti;
2. JLS iz 3. kategorije je obvezna provesti minimalno 4 obvezne i 3 preporučene aktivnosti;
3. JLS iz 4. kategorije je obvezna provesti minimalno 6 obveznih i 4 preporučene aktivnosti;
4. Grad Zagreb je obvezan provesti minimalno 7 obveznih i 5 preporučenih aktivnosti.

## Prihvatljive projektne aktivnosti: koja ulaganja su dozvoljena?

Prihvatljive aktivnosti koje se mogu financirati u okviru ovog Poziva su:

1. **Izobrazno-informativne aktivnosti o održivom gospodarenju otpadom\***, što uključuje:

* Letci za sprječavanje nastanka otpada, odgovorno postupanje s otpadom, odvojeno sakupljanje otpada, ponovnu uporabu predmeta, kompostiranje;
* Vodič (brošure) za sprječavanje nastanka otpada, odgovorno postupanje s otpadom, odvojeno sakupljanje otpada, ponovnu uporabu predmeta, kompostiranje;
* Plakati za sprječavanje nastanka otpada, odgovorno postupanje s otpadom, odvojeno sakupljanje otpada, ponovnu uporabu predmeta, kompostiranje;
* Specijalizirane radijske emisije o gospodarenju otpadom;
* Specijalizirane TV emisije o gospodarenju otpadom;
* Uspostavljanje mrežne stranice o gospodarenju otpadom gradova i općina ili nadogradnja postojeće stranice JLS sadržajima vezano uz održivo gospodarenje otpadom;
* Javne i edukacijske tribine na temu održivog gospodarenja otpadom;
* Radionice za djecu;
* Kostimirani igrokazi i predstave za predškolsku djecu na temu održivog gospodarenja otpadom;
* Obilježavanje datuma vezanih uz zaštitu okoliša;
* Natjecanje u školama u izradi kreativnih stvari od prethodno prikupljenog otpada;
* Informativno-obrazovni materijali za predškolsku (edukativne slikovnice, igre i/ili bojanke za djecu) i školsku djecu o održivom gospodarenju otpadom;
* Radijski edukativno-promotivni spotovi posvećeni gospodarenju otpadom;
* Televizijski edukativno-promotivni spotovi posvećeni gospodarenju otpadom;
* Izrada aplikacije za održivo gospodarenje otpadom za pametne telefone;
* Elektronski oglasi za objavu na internetskim portalima;
* Plaćeni oglasi u tiskanim medijima;
* Nagrada (prigodni pokloni) za najbolji gradski odbor / četvrt / zgradu u praksama odvajanja otpada;
* Letci za strane turiste na ulazima u turističke centre i zajednice s uputama za odgovorno postupanje s otpadom;
* Naljepnice za označavanje kanti i kontejnera za strane turiste s uputama za odgovorno postupanje s otpadom;
* Uključivanje mjera koje promoviraju ravnopravnosti žena i muškaraca i zabranu diskriminacije, te prilagođenost za osobe s invaliditetom u izobrazno-informativne aktivnosti.

1. **Upravljanje projektom**, što uključuje angažiranje tvrtki koje će biti zadužene za poslove upravljanja i administracije projekta, pripremu i provedbu nabave te ostale aktivnosti povezane s upravljanjem projektom.

Sve aktivnosti moraju uključivati mjere promidžbe i vidljivosti, što uključuje aktivnosti koje je prijavitelj/korisnik posebno dužan poduzeti kako bi objavio činjenicu da EU sufinancira projekt te da je projekt koji se provodi u sklopu OPKK-a sufinanciran sredstvima KF-a.

\*Napomena: za sve aktivnosti koje uključuju izobrazno-informativne aktivnosti u školama i vrtićima prijavitelj treba voditi računa o tome da je potrebno ishoditi suglasnost ravnatelja.

## Opći zahtjevi koji se odnose na prihvatljivost izdataka za provedbu projekta

Proračun projekta treba biti realan i učinkovit tj. troškovi/izdatci projekta moraju biti dostatni za postizanje očekivanih rezultata, a cijene trebaju odgovarati tržišnim cijenama. Pri određivanju prihvatljivosti izdataka, potrebno je uzeti u obzir točke 2.8.1. i 2.8.2. ovog Poziva i Pravilnik o prihvatljivosti izdataka (Narodne novine, br. 143/14).

Pri obračunu i dodjeli bespovratnih sredstava u obzir će se uzimati samo prihvatljivi troškovi. Prihvatljivi troškovi moraju biti stvarno učinjeni i temeljiti se na popratnoj dokumentaciji. Prijavitelj je dužan dostaviti proračun svih planiranih troškova potrebnih za realizaciju projektnog prijedloga, uključujući i neprihvatljive troškove, u sklopu ovog Poziva.

Troškovi moraju ispunjavati sve sljedeće **opće uvjete prihvatljivosti**:

* biti u skladu s općim uvjetima prihvatljivosti navedenima u Pravilniku o prihvatljivosti izdataka (Narodne novine, br. 143/2014) i dodatnim uvjetima za prihvatljivost izdataka primjenjivima na ovaj Poziv,
* nastati kod Prijavitelja/Korisnika i biti plaćeni od strane Prijavitelja/Korisnika tijekom razdoblja prihvatljivosti izdataka,
* nastati za vrijeme trajanja (razdoblja) provedbe projekta,
* biti povezani i nastati u okviru projekta (proračuna projekta) koji je odabran u okviru ovog Poziva, u skladu s kriterijima odabira, a za koji je preuzeta obveza u Ugovoru,
* biti povezani i nastati u okviru aktivnosti iz točke 2.7. ovih Uputa,
* biti razumni, opravdani i u skladu s načelom odgovornog financijskog upravljanja, odnosno u skladu s načelima ekonomičnosti, učinkovitosti i djelotvornosti za postizanje rezultata te biti u skladu s tržišnim cijenama,
* biti u skladu s pravilima o javnoj nabavi postavljenima u točki 5.2. ovih Uputa,
* biti stvarni, odnosno potkrijepljeni računima ili računovodstvenim dokumentima jednake dokazne vrijednosti,
* biti usklađeni s primjenjivim poreznim i socijalnim zakonodavstvom,
* biti usklađeni s odredbama čl. 65. stavka 11. Uredbe (EU) br. 1303/2013 koje se odnose na zabranu dvostrukog financiranja iz drugog financijskog instrumenta EU te dvostrukog financiranja iz bilo kojeg drugog izvora osim vlastitih sredstava Prijavitelja,
* biti usklađeni s pravilima o trajnosti operacija iz članka 71. Uredbe (EU) br. 1303/2013 (vidi točku 2.5. ovih Uputa),
* biti usklađeni s pravilima financijskih ograničenja navedenih u točki 1.4 ovih Uputa
* biti u skladu s ograničenjima za posebne kategorije troškova.

**2.8.1. Prihvatljive kategorije troškova**

Sljedeće kategorije troškova smatraju se prihvatljivima:

* **Provedba izobrazno-informativnih aktivnosti o održivom gospodarenju otpadom, što uključuje:**

1. Izrada koncepta i sadržaja, dizajn i grafička priprema za tisak, tisak i podjela letaka;
2. Izrada koncepta i sadržaja, dizajn i grafička priprema za tisak, tisak i podjela vodiča/brošura;
3. Izrada koncepta i sadržaja, dizajn i grafička priprema za tisak, tisak i postava plakata;
4. Izrada scenarija, zakup medijskog prostora, angažiranje voditelja s adekvatnim znanjem o temi, pozivanje stručnih sugovornika za specijalizirane radijske emisije o gospodarenju otpadom;
5. Izrada scenarija, produkcija, zakup medijskog prostora za emitiranje za specijalizirane TV emisije o gospodarenju otpadom;
6. Izrada strukture i sadržaja internetske stranice, dizajn internetske stranice, osnovni identitet, oblikovanje i programiranje CMS internetske stranice za samostalno ažuriranje sadržaja, izrada responzivne internetske stranice koja se prilagođava mobitelima i pametnim telefonima, izrada sustava za prijavu nove lokacije;
7. Priprema i razrada tema za javnu tribinu, priprema materijala, priprema prezentacije, angažiranje stručnjaka za temu održivog gospodarenja otpadom, organizacija tribine;
8. Sadržajna i metodološka priprema radionica s očekivanim ishodima učenjima, sadržajna priprema materijala kako bi se djeci i mladima što bolje približila tematika gospodarenja otpadom, priprema materijala;
9. Priprema scenarija za igrokaz, priprema kostima, izrada kostima, kompletna produkcija predstave;
10. Dizajn i grafičko rješenje slikovnice ili bojanke za djecu, priprema za tisak, tisak i pakiranje, dostava;
11. Izrada scenarija obilježavanja događaja, plan aktivnosti za obilježavanje događaja, nabava i najam pomagala i usluga za obilježavanje događaja (tehnika, razglas, voditelji, scenski radnici, muzičari), promidžba događaja s ciljem informiranja i privlačenja što većeg broja sudionika, kompletna produkcija;
12. Organizacija natjecanja u školama, nabava prigodnih poklona za sudionike;
13. Sadržajna i metodološka priprema modula s tematskim cjelinama za izobrazno – informativne materijale za predškolsku i školsku djecu o održivom gospodarenju otpadom, idejno rješenje didaktičke igračke za djecu u vrtiću s tematskim cjelinama, izrada ilustracija za potrebe didaktičke igre i brošure, idejno rješenje didaktičke igračke za djecu u osnovnoj školi s tematskim cjelinama, dizajn i grafičko rješenje brošure, priprema za tisak didaktičke igračke, tisak i pakiranje didaktičkih igračaka;
14. Izrada scenarija za radijske spotove, produkcija spotova, zakup medijskog prostora za emitiranje radijskih spotova;
15. Izrada scenarija za televizijsku reklamu, produkcija spotova, zakup medijskog prostora za emitiranje televizijskih reklama;
16. Izrada idejnog rješenja, izrada sadržaja i strukture aplikacije za pametne telefone, dizajn aplikacije i osnovni identitet, programiranje aplikacije;
17. Dizajn elektronskog oglasa, osmišljavanje poruka, objava oglasa na najčitanijim internetskim portalima;
18. Osmišljavanje tekstova i poruka u oglasima, osmišljavanje vizualnog identiteta oglasa, osmišljavanje izobrazno-informativne kampanje, zakup medijskog prostora;
19. Priprema sadržaja letaka za strane turiste, prijevod na strane jezike, priprema vizualnog i grafičkog prikaza, tisak i podjela letaka;
20. Priprema sadržaja naljepnica za strane turiste za kante i kontejnere, prijevod na strane jezike, priprema vizualnog i grafičkog prikaza, tisak i postava naljepnica;
21. Troškovi primjenjivanja načela univerzalnog dizajna;
22. Priprema i tisak Brailleovog pisma za slijepe osobe;
23. Tumač znakovnog jezika za gluhe osobe;
24. Trošak educiranih prevoditelja za gluho slijepe osobe koji poznaju sve oblike komunikacije koju koriste gluho slijepe osobe (taktilni znakovni jezik, pisanje na dlanu i sl.);
25. Priprema i tisak tekstova jednostavnih za čitanje i razumijevanje za osobe s intelektualnim teškoćama;
26. Najam prostora i potrebne tehničke opreme za održavanje događanja, organizacija događanja, nabava i najam pomagala za provedbu aktivnosti;
27. Troškovi naknade za sudjelovanje predavača;
28. Troškovi prevoditelja i prevođenja materijala.

* **Troškovi upravljanja projektom**, kao troškovi savjetodavnih usluga koje pružaju vanjski konzultanti, a koji su izabrani u postupku javne nabave sukladno Zakonu o javnoj nabavi (NN 120/16). Troškovi upravljanja projektom mogu iznositi maksimalno 5% ukupno prihvatljivih izdataka projekta.
  + 1. **Neprihvatljivi troškovi**

Neprihvatljivi troškovi Prijavitelja:

* Nadoknadivi PDV tj. porez na dodanu vrijednost za koji Prijavitelj/Korisnik ima pravo ostvariti odbitak,
* Kamate na dug,
* Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ,
* Trošak povezan s trgovačkim društvima u poteškoćama, u skladu s definicijom pravila Europske unije o državnim potporama,
* Kupnja korištene opreme,
* Kupnja vozila koja se koriste u svrhu upravljanja projektom,
* Otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi bonusi za zaposlene,
* Kazne, financijske globe i troškovi sudskog spora,
* Operativni troškovi (izuzev troškova upravljanja projektom),
* Gubici zbog fluktuacija valutnih tečaja i provizija na valutni tečaj,
* Plaćanja svih bonusa zaposlenima,
* Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode,
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje potkrijepljeno dokumentima odgovarajuće dokazne vrijednosti, odnosno svi koji su utvrđeni neprihvatljivima ili uvjetno prihvatljivima u skladu s Pravilnikom o prihvatljivosti izdataka (narodne novine, broj 143/2014).

|  |
| --- |
| ***Napomena:*** *Prijavitelj preuzima rizik za troškove nastale u razdoblju između podnošenja projektnog prijedloga i datuma odobrenja bespovratnih sredstava.* *Prijavitelj je dužan dostaviti proračun svih prihvatljivih troškova potrebnih za realizaciju projekta, dok je za neprihvatljive troškove dužan dostaviti ukupan iznos prema izvoru sredstava. Prihvatljivi i neprihvatljivi troškovi čine ukupnu vrijednost projekta. Iznos sufinanciranja odnosi se samo na prihvatljive troškove projekta. Neprihvatljive troškove snosi prijavitelj/korisnik.* |

# 

## Horizontalna načela

Prijavitelji su obavezni pridržavati se zakonskih odredbi (navedenih u poglavlju 1.1. Uputa) koje predstavljaju minimalne zahtjeve pri provedbi horizontalnih politika. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama već ispunjenjem zakonske obaveze. Ukoliko projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalne politike EU. Usklađenost projekta s horizontalnim politikama opisuje se u Prijavnom obrascu.

Slijedom *Uputa za prijavitelje i korisnike Operativnog programa „Konkurentnost i Kohezija” o provedbi horizontalnih načela[[7]](#footnote-8)* (u daljnjem tekstu: Upute o provedbi horizontalnih načela) korisnici su dužni provoditi mjere u tri kategorije – promicanje ravnopravnosti žena i muškaraca i zabrana diskriminacije, pristupačnost za osobe s invaliditetom i održivi razvoj. U sve tri kategorije kao minimum je potrebno poštivati zakonom propisane norme, dok u sklopu ovog Poziva u kategorijama pristupačnost za osobe s invaliditetom i održivi razvoj je potrebno ostvarivati ciljeve i iznad zakonskih minimuma što će se dodatno bodovati kako je navedeno u točki 4.1. ovih Uputa.

Projekti koji su u skladu s nacionalnim propisima smatraju se neutralnima[[8]](#footnote-9), o čemu je potrebno pružiti informaciju u odgovarajućem dijelu Prijavnog obrasca.

**2.9.1. Promicanje ravnopravnosti žena i muškaraca i zabrana diskriminacije**

U Uputama o provedbi horizontalnih načela predložene su neke od horizontalnih aktivnosti na razini OPKK, specifičnog cilja 6i1, a koje su primjenjive i na ovaj Poziv:

*Planiranje projekta:* prilikom pripreme (osmišljavanja) i provođenja projekta, potiče se analiza na koji se način negativni učinci mogu ukloniti ili umanjiti kako bi se spriječila nezakonita diskriminacija i ublažili rezultati koji dovode do neravnopravnosti.

*Provedba projekta:* pozitivne mjere za uklanjanje rodnih i ostalih diskriminatornih stereotipa iz informativnih i komunikacijskih aktivnosti, izobrazno-informativni materijali na jezicima i pismu nacionalnih manjina.

Osim predloženih aktivnosti, prijavitelji mogu na razini projektnih prijedloga osmisliti i druge aktivnosti pri promicanju ravnopravnosti žena i muškaraca i zabrani diskriminacije.

**2.9.2. Pristupačnost za osobe s invaliditetom**

Projekt mora doprinijeti promicanju pristupačnosti za osobe s invaliditetom.

Aktivnosti koje će se dodatno bodovati i poticati je prilagodba izobrazno-informativnih aktivnosti osobama s invaliditetom, kao na primjer:

* korištenje načela univerzalnog dizajna,
* Brailleovo pismo za slijepe osobe,
* znakovni jezik za gluhe osobe,
* educirani prevoditelji za gluho slijepe osobe koji poznaju sve oblike komunikacije koju koriste gluho slijepe osobe (taktilni znakovni jezik, pisanje na dlanu i sl.),
* tekstovi jednostavni za čitanje i razumijevanje za osobe s intelektualnim teškoćama,
* dostupnost informacijsko-komunikacijske tehnologije za osobe s invaliditetom, itd.

**2.9.3. Održivi razvoj**

Ovaj poziv sam po sebi doprinosi održivom razvoju kroz prevenciju nastanka otpada te poticanje ponovnog korištenja predmeta čime se smanjuje potrošnja (prirodnih) resursa, zagađenje, a ujedno se daje prilika za stvaranje zelenih poslova.

Prijavitelji trebaju dokazati kako će voditi računa o ekološkim, društvenim i gospodarskim koristima u postupku nabave, što se može postići primjenom jasnih i provjerljivih ekoloških kriterija za proizvode i usluge u njihovim tehničkim specifikacijama.

Aktivnosti koje će se dodatno bodovati i poticati je provođenje zelene javne nabave, tiskanje izobrazno-informativnih materijala na recikliranom papiru, a također izobrazno-informativne aktivnosti predviđene projektnim prijedlogom mogu biti usmjerene na promicanje načela održivog razvoja te zaštite okoliša i na način da promoviraju uporabu obnovljivih izvora energije, recikliranje i/ili održivo korištenje prirodnih resursa.

Osim predloženih aktivnosti, prijavitelji mogu na razini projekta osmisliti i druge aktivnosti pri promicanju održivog razvoja, u skladu s Uputama o provedbi horizontalnih načela.

# KAKO SE PRIJAVITI

## Izgled i sadržaj projektnog prijedloga

Projektni prijedlog predaje se na temelju ovih Uputa, koristeći obrasce koji su sastavni dio ovog Poziva. Projektni prijedlozi, odnosno sva dokumentacija tražena ovim Uputama izrađuju se na hrvatskom jeziku i latiničnom pismu. Dokumentacija izdana od strane nadležnih tijela drugih država mora biti prevedena na hrvatski te ovjerena od strane sudskog tumača.

Projektni prijedlog treba biti popunjen i podnesen nadležnom tijelu putem sustava eFondovi te sadržavati sljedeće dokumente u traženom formatu i redoslijedu:

|  |  |  |
| --- | --- | --- |
| Dokument | Obvezno (da ili ne) | Referenca |
| 1. Prijavni obrazac[[9]](#footnote-10) | da | Obrazac 1 |
| 1. Komunikacijski plan o održivom gospodarenju otpadom jedinice/a lokalne samouprave | da | Obrazac 2 - Obvezni sadržaj komunikacijskog plana o održivom gospodarenju otpadom jedinice/a lokalne samouprave |
| 1. Izjava prijavitelja | da | Obrazac 3 |
| 1. Sporazum o udruživanju | ako je primjenjivo | Obrazac 4 – Predložak sporazuma o udruživanju |
| 1. Izjava prijavitelja o osiguranju vlastitog udjela sufinanciranja | da | Obrazac 5 |
| 1. Detaljan troškovnik projekta razrađen po stavkama za koja se traže sredstva (u excel formatu, a u kojem je potrebno navesti minimalno 2 linka odgovarajućih web stranica na kojima se nalazi cjenik za slične aktivnosti/usluge ili projektnom prijedlogu priložiti minimalno 2 ponude temeljem kojih je prijavitelj predvidio procijenjene troškove) | da | Obrazac 6 - Troškovnik |
| 1. Odluka o imenovanju projektnog tima i kratki životopisi članova projektnog tima kojima se dokazuje zadovoljavanje uvjeta iz točke 2.5. ovih Uputa ili Izjava prijavitelja da će najkasnije do trenutka potpisivanja Ugovora o dodjeli bespovratnih sredstava osigurati projektni tim za provedbu projekta. | da |  |
| 1. Radna verzija dokumentacije za nadmetanje za provedbu planiranih aktivnosti iz Komunikacijskog plana | ako je primjenjivo | Napomena:  U sklopu projektnog prijedloga Prijavitelj može dostaviti i ovu dokumentaciju, ukoliko je već ima spremnu.[[10]](#footnote-11) |

Dokumentacija koja zahtjeva potpis Prijavitelja, mora biti sken izvornika, ovjeren pečatom i potpisom ovlaštene osobe za zastupanje, dostavljen elektroničkim putem te dostupan u izvorniku na zahtjev nadležnog tijela.

## Podnošenje projektnog prijedloga

Projektni prijedlog podnosi se od strane ovlaštene osobe Prijavitelja putem sustava eFondovi u elektroničkom obliku.

## Rok za predaju projektnog prijedloga

Poziv se provodi kao otvoreni postupak u modalitetu trajnog Poziva s krajnjim rokom dostave projektnih prijedloga do 1. veljače 2019. godine.

Dostava (podnošenje) projektnog prijedloga dozvoljena je najranije od sljedećeg radnog dana od isteka 30 dana od dana objave ovog Poziva na središnjoj internetskoj stranici ESI fondova ([www.strukturnifondovi.hr](http://www.strukturnifondovi.hr)) i u sustavu eFondovi na javnom portalu sustava.

Budući da je Poziv otvoren do iskorištenja raspoloživih sredstava, odnosno do 1. veljače 2019. godine, prijavitelji čiji projektni prijedlozi budu isključeni iz postupka dodjele moći će ponovno podnijeti projektni prijedlog.

PT1 zadržava pravo izmjena Poziva tijekom razdoblja trajanja Poziva vodeći računa da predmetne izmjene ne utječu na postupak ocjenjivanja kvalitete projektnog prijedloga.

U slučaju potrebe za obustavljanjem ili zatvaranjem Poziva prije nego što je predviđeno ovim Uputama, na mrežnim stranicama [www.strukturnifondovi.hr](http://www.strukturnifondovi.hr) i <http://efondovi.mrrfeu.hr> bit će objavljena obavijest u kojoj će se navesti da je:

* Poziv obustavljen na određeno vrijeme (jasno navodeći razdoblje obustave)
* Poziv zatvoren prije isteka predviđenog roka za dostavu projektnih prijedloga (jasno  navodeći točan datum zatvaranja).

Poziv se obustavlja na određeno vrijeme, između ostalog, u trenutku kada iznos traženih bespovratnih sredstava zaprimljenih projektnih prijedloga, u odnosu na raspoloživu alokaciju bespovratnih sredstava, dosegne **150**% ukupno raspoloživog iznosa bespovratnih sredstava iz Kohezijskog fonda.

MRRFEU (UT) dužno je omogućiti obavještavanje potencijalnih prijavitelja o naknadnim izmjenama natječajne dokumentacije i/ili uvjeta natječaja (dokumentacije Poziva). Navedeno se osigurava funkcionalnošću RSS-obavijesti, za koju se prijavitelji, pri preuzimanju dokumentacije postupka dodjele sa središnje internetske stranice ESI fondova [www.strukturnifondovi.hr](http://www.strukturnifondovi.hr) i http://efondovi.mrrfeu.hr, opredjeljuju upisivanjem adrese elektronske pošte na koju žele primati obavijesti povezane s postupkom dodjele. U slučaju da potencijalni prijavitelj ne želi primati obavijesti putem RSS-a, UT, PT1 ili PT2 ne snosi odgovornost za eventualne propuste prijavitelja ili njegovo nepoštivanje naknadno izmijenjenih uvjeta natječaja ili natječajne dokumentacije.

## Dodatne informacije uz projektni prijedlog

Potencijalni prijavitelji (u skladu s točkom 2.1. ovih Uputa)  mogu za vrijeme trajanja Poziva kontinuirano postavljati pitanja, a najkasnije 14 kalendarskih dana prije isteka roka za podnošenje projektnih prijedloga. Postavljeno pitanje treba sadržavati potpis te jasnu referencu na Poziv. Odgovori će se objaviti tijekom postupka dodjele na mrežnoj stranici [www.strukturnifondovi.hr](http://www.strukturnifondovi.hr/) i <http://efondovi.mrrfeu.hr> u roku od 7 radnih od dana zaprimanja pojedinog pitanja. Pitanja s jasno naznačenom referencom na Poziv moguće je poslati putem elektroničke pošte na sljedeću adresu: [branka.antunovic@mzoe.hr](mailto:branka.antunovic@mzoe.hr).

U svrhu osiguravanja poštivanja načela jednakog postupanja prema svim prijaviteljima, PT1 ne može dati prethodno mišljenje vezano uz prihvatljivost prijavitelja, projekta ili određenih aktivnosti i troškova.

**Raspored događanja:**

Datum, vrijeme i mjesto održavanja informativnih radionica  će se objaviti najmanje 10 kalendarskih dana prije dana njihova održavanja u sustavu eFondovi, objavom na javnom portalu sustava tijekom trajanja poziva.

**Važni indikativni vremenski rokovi**

|  |  |
| --- | --- |
| **Rok za podnošenje upita za pojašnjenjem** | Pitanja se mogu postavljati kontinuirano do isteka roka za podnošenje projektnih prijedloga, a najkasnije 14 kalendarskih dana prije isteka roka za podnošenje projektnih prijedloga. |
| **Rok za davanje pojašnjenja** | U roku od 7 radnih od dana zaprimanja pojedinog pitanja |
| **Podnošenje projektnih prijedloga** | Najranije od sljedećeg dana od dana objave ovog Poziva na središnjoj internetskoj stranici ESI fondova ([www.strukturnifondovi.hr](http://www.strukturnifondovi.hr) i http://efondovi.mrrfeu.hr) |
| **Postupak dodjele bespovratnih sredstava** | Maksimalno 120 kalendarskih dana računajući od prvog sljedećeg dana od dana zaprimanja projektnog prijedloga |

## Objava rezultata Poziva

Popis korisnika s kojima je potpisan Ugovor zajedno s iznosom dodijeljenih bespovratnih sredstava bit će objavljen na središnjoj internetskoj stranici ESI fondova [www.strukturnifondovi.hr](file:///C:/Users/dtomasovic/AppData/Local/Microsoft/Windows/INetCache/Content.Outlook/KH3WOLVQ/www.strukturnifondovi.hr) i <http://efondovi.mrrfeu.hr> u roku od 10 radnih dana nakon potpisa zadnjeg Ugovora (uključujući i ugovore s rezervne liste ako je primjenjivo) za navedeni rok PDP-a.

Objava će uključivati minimalno sljedeće podatke:

* naziv Korisnika
* naziv projekta i njegov referentni broj
* iznos bespovratnih sredstava dodijeljenih projektu i stopu sufinanciranja (intenzitet potpora);
* kratak opis projekta.

# POSTUPAK DODJELE

## Faze postupka dodjele bespovratnih sredstava

Projektni prijedlog mora se dostaviti (podnijeti) kroz sustav eFondovi unutar roka određenog ovim Pozivom. Registracija se vrši automatski putem sustava eFondovi. Podneseni projektni prijedlog dobiva jedinstveni referentni broj (kod projekta). Riječ je o referentnoj oznaci projektnog prijedloga tijekom čitavog trajanja projekta te je nije moguće mijenjati.

Postupak dodjele predstavlja sveobuhvatni postupak odabira projektnog prijedloga koji se sastoji od sljedećih faza postupka dodjele:

* **Faza 1 - Administrativna provjera i provjera prihvatljivosti prijavitelja**
* **Faza 2 - Provjera prihvatljivosti projekta i aktivnosti te ocjena kvalitete**
* **Faza 3 - Provjera prihvatljivosti izdataka**
* **Faza 4 - Donošenje Odluke o financiranju**

***Provođenje postupka dodjele***

Faze 1, 2 i 4 postupka dodjele provodi MZOE/PT1. Fazu 3 postupka dodjele provodi FZOEU/PT2.

Pojedina faza postupka dodjele provodi se na način da ta ista faza postupka dodjele za svaki pojedini projektni prijedlog može započeti dok je prethodna faza još u tijeku, međutim, ne može završiti prije njezina završetka. Također, projektni prijedlog koji nije uspješno prošao jednu fazu postupka dodjele, ne može se uputiti u daljnje faze postupka dodjele.

Postupak dodjele traje 120 kalendarskih dana za pojedini projektni prijedlog, računajući od prvog sljedećeg dana od dana zaprimanja projektnog prijedloga do dana donošenja Odluke o financiranju o predmetnom projektnom prijedlogu. *U opravdanim slučajevima, UT može produljiti trajanje postupka dodjele za pojedine ili sve projektne prijedloge**, o čemu izdaje obavijest.*

**Faza 1 – Administrativna provjera i provjera prihvatljivosti prijavitelja**

Tijekom **administrativne provjere** projektnog prijedloga, u slučaju neispunjavanja pojedinih kriterija navedenih u Prilogu 3 – Kriteriji i obrasci postupka dodjele bespovratnih sredstava – Obrazac za administrativnu provjeru, projektni prijedlog isključuje se iz daljnjeg postupka dodjele. Administrativni kriteriji te posljedično i administrativna provjera, po svojoj naravi ne ulaze u sadržaj i kvalitetu samog projektnog prijedloga, već se u procesu provjere postupa prema zadanim, jasnim i transparentnim pravilima, jednakima za sve prijavitelje, rukovodeći se isključivo postavljenim administrativnim zahtjevima.

Cilj provjere **prihvatljivosti prijavitelja** jest provjeriti usklađenost projektnih prijedloga s kriterijima prihvatljivosti za prijavitelje, definiranima u dokumentaciji ovog Poziva, a provjerava se primjenjujući Prilog 3 - Kriteriji i obrasci postupka dodjele bespovratnih sredstava – Kontrolna list za provjeru prihvatljivosti prijavitelja.

Projektni prijedlog koji nije uspješno prošao fazu 1 ne može se uputiti u daljnje faze postupka dodjele.

**Faza 2. - Provjera prihvatljivosti projekta i aktivnosti te ocjena kvalitete**

PT1 provodi fazu provjere prihvatljivosti projekta i aktivnosti te ocjenu kvalitete.

Cilj provjere **prihvatljivosti projekta i aktivnosti** je provjeriti usklađenost projektnog prijedloga s kriterijima prihvatljivosti za projekt i projektne aktivnosti koji su navedeni u poglavlju 2. ovih Uputa, primjenjujući Prilog 3 - Kriteriji i obrasci postupka dodjele bespovratnih sredstava – Kontrolna litsa za provjeru prihvatljivosti projekta i aktivnosti. Projektni prijedlog mora udovoljiti svim kriterijima prihvatljivosti kako bi se moglo pristupiti ocjenjivanju kvalitete projektnog prijedloga.

Cilj **ocjene kvalitete** je ocjenjivanje projektnog prijedloga prema pitanjima metodologije odabira. Kriteriji za odabir operacija i pripadajuću metodologiju u okviru Investicijskog prioriteta 6i - Ulaganje u sektor otpada kako bi se ispunili zahtjevi pravne stečevine Unije u području okoliša i zadovoljile potrebe koje su utvrdile države članice za ulaganjem koje nadilazi te zahtjeve, Specifičnog cilja - 6i1 Smanjena količina otpada koji se odlaže na odlagališta, usvojeni su 18. siječnja 2017. godine na 11. pisanom postupku odlučivanja Odbora za praćenje OPKK-a.

Ocjena kvalitete projektnog prijedloga izvršit će se sukladno kriterijima odabira utvrđenima u nastavku i u Prilogu 3. Kriteriji i obrasci postupka dodjele bespovratnih sredstava – Obrazac za ocjenjivanje kvalitete.

**Kriteriji odabira** **i maksimalan broj bodova**

|  | **Kriterij odabira i pitanja za kvalitativnu procjenu** | **Bodovna vrijednost uz izjavu /opis pripadajućih situacija** | **Ostvarena ocjena / max. ostvariva ocjena** | **Referenca na izvor za provjeru** |
| --- | --- | --- | --- | --- |
| **1.** | **Vrijednost za novac koju projekt nudi** (u kontekstu ostvarenja ciljeva PDP-a, odnosi se na kvantificirani omjer troška potrebnog za postizanje ciljanih vrijednosti pokazatelja neposrednih rezultata/rezultata, utvrđenih na razini sheme/predmetnog postupka dodjele) | | | |
| **1.1. Opravdanost troškova projektnih aktivnosti**  Procjena planiranih troškova mora biti odgovarajuće utemeljena i obrazložena. | **5 bodova**: procijenjeni iznos (vrijednost) za većinu (više od 50% stavki troškova iz Obrasca 6.) utemeljen/izračunat je na osnovu 4 i više ponuda i/ili linkova na odgovarajuće web stranice na kojima se nalazi cjenik za slične aktivnosti/usluge    **3 boda:** procijenjeni iznos (vrijednost) za većinu (više od 50% stavki troškova iz Obrasca 6.) utemeljen/izračunat je na osnovu 3 ponude i/ili linkova na odgovarajuće web stranice na kojoj se nalazi cjenik za slične aktivnosti/usluge  **0 bodova**: procijenjeni iznos (vrijednost) stavki troškova iz Obrasca 6. utemeljen/izračunat je na osnovu minimalno 2 ponude i/ili linka odgovarajućih web stranica na kojoj se nalazi cjenik za slične aktivnosti/usluge | 5 | Obrazac 6 - Troškovnik s referencama/ponudama |
| **2.** | **Financijska održivost projekta** (odnosi se na strategiju financiranja tijekom provedbe predmetnog projekta) | | | |
| **2.1. Osiguranje sredstava Prijavitelja za provedbu projekta**  Prijavitelj je dokazao da će osigurati iz vlastitih i/ili drugih izvora sredstva za financiranje razlike između iznosa ukupnih prihvatljivih izdataka projekta i maksimalnog iznosa bespovratnih sredstava koji mogu biti dodijeljeni za financiranje prihvatljivih izdataka u okviru ovog Poziva, te neprihvatljive projektne troškove. | **3 boda:** prijavitelj već ima osigurana sredstva za provedbu projekta  **1 bod**: prijavitelj je preuzeo obvezu da će najkasnije do početka provedbe projekta osigurati sredstva | 3 | Obrazac 5 - Izjava prijavitelja o osiguranju vlastitog udjela sufinanciranja |
| **3.** | **Provedbeni kapaciteti** prijavitelja (uključuju aspekte financijskih, stručnih, iskustvenih i administrativnih kapaciteta) | | | |
| **3.1. Stručni kapacitet za provedbu projekta**  Prijavitelj ima odgovarajuće vlastite kapacitete za provedbu projekta (voditelj projekta s najmanje 2 godine iskustva u vođenju projekata i osoba za računovodstvo i/ili financije i/ili administraciju s najmanje 3 godine radnog iskustva). Ako u trenutku predaje projektnog prijedloga prijavitelj nema imenovani cjeloviti projektni tim, kao dokaz sposobnosti za provedbu projekta mora dostaviti Izjavu da će najkasnije do trenutka potpisivanja Ugovora o dodjeli bespovratnih sredstava osigurati projektni tim za provedbu projekta. | **5 bodova:** prijavitelj već ima imenovana 2 obvezna člana projektnog tima za provedbu projekta  **3 boda:** prijavitelj ima imenovanog 1 obveznog člana projektnog tima za provedbu projekta  **0 bodova:** prijavitelj je dostavio Izjavu da će najkasnije do trenutka potpisivanja Ugovora o dodjeli bespovratnih sredstava osigurati projektni tim za provedbu projekta | 5 | Obrazac 1 – Prijavni obrazac, Odluka o imenovanju projektnog tima i kratki životopisi članova projektnog tima kojima se dokazuje zadovoljavanje uvjeta iz točke 2.5. ovih Uputa ili Izjava prijavitelja da će najkasnije do trenutka potpisivanja Ugovora o dodjeli bespovratnih sredstava osigurati projektni tim za provedbu projekta. |
| **3.2. Doprinos stvaranju novih radnih mjesta odnosno poslova**  Provedbom projekta doprinijeti će se stvaranju novih privremenih ili trajnih radnih mjesta odnosno poslova | **5 bodova:** najmanje dva stvorena nova radna mjesta/poslova kao izravna posljedica provedbe projekta  **3 boda:** najmanje jedno stvoreno novo radno mjesto/posao kao izravna posljedica provedbe projekta | 5 | Obrazac 1 – Prijavni obrazac |
| **4.** | **Dizajn i zrelost projekta** (odnosi se na (1) utvrđivanje potrebe odnosno problemskog stanja koje projekt rješava te opis željenog stanja, (2) internu intervencijsku logiku projekta i provjerljivost pokazatelja kojima se treba potvrditi ostvarenje ciljanih vrijednosti – pokazatelji moraju biti racionalni, odgovarajuće vrste i iz pouzdanih izvora, i (3) spremnost za početak provedbe svih odgovarajućih komponenti projekta; obuhvaća pravne, tehničke i organizacijske aspekte | | | |
| **4.1. Odgovarajuća spremnost projekta**  Prijavitelj mora biti spreman započeti s provedbom aktivnosti projekta, uključujući pokretanje postupaka javne nabave relevantnih za pravovremenu provedbu aktivnosti, u skladu s planom aktivnosti u Prijavnom obrascu i ostaloj projektnoj dokumentaciji. | **5 bodova:**  prijavitelj već ima pripremljenu cjelovitu dokumentaciju za nadmetanje za provedbu planiranih aktivnosti iz komunikacijskog plana  **0 bodova** – prijavitelj nema pripremljenu cjelovitu dokumentaciju za nadmetanje za provedbu planiranih aktivnosti iz komunikacijskog plana | 5 | Obrazac 2 – Komunikacijski plan, i ako je primjenjivo, dokumentacija za nadmetanje za provedbu planiranih aktivnosti iz komunikacijskog plana |
| **4.2. Planirani raspored provedbe izobrazno-informativnih aktivnosti**  Kriterij ocjenjuje kontinuiranost u provedbi izobrazno-informativnih aktivnosti u svrhu informiranja što većeg broja građana o pravilnom postupanju s otpadom. | **5 bodova:**  projektni prijedlog predviđa provedbu izobrazno-informativnih aktivnosti u više ponavljajućih ciklusa  **3 boda:**  projektni prijedlog predviđa provedbu izobrazno-informativnih aktivnosti jednokratno | 5 | Obrazac 2 – Komunikacijski plan |
| **5.** | **Promicanje jednakih mogućnosti i socijalne uključenosti** (uključuje aspekt promicanjaravnopravnosti žena i muškaraca te zabranu diskriminacije po bilo kojoj osnovi) | | | |
| **5.1. Doprinos provedbi mjera promicanja ravnopravnosti spolova, jednakih mogućnosti i socijalne uključenosti osjetljivih društvenih skupina**  Projektni prijedlog uključuje aktivnosti promicanja jednakih mogućnosti i socijalne uključenosti (npr. pozitivne mjere za uklanjanje rodnih i ostalih diskriminatornih stereotipa iz informativnih i komunikacijskih aktivnosti, izobrazno-informativni materijali na jezicima i pismu nacionalnih manjina i sl.) | **2 boda:** projekt uključuje dvije ili više aktivnosti koje promoviraju jednake mogućnosti i socijalnu uključenost  **1 bod:** projekt uključuje jednu aktivnost koja promovira jednake mogućnosti i socijalnu uključenost  **0 bodova**: projekt ne uključuje aktivnosti koje promoviraju jednake mogućnosti i socijalnu uključenost | 2 | Obrazac 1 – Prijavni obrazac |
| **5.2. Pristupačnost za osobe s invaliditetom**  Projektni prijedlog uključuje aktivnosti koje promoviraju pristupačnost za osobe s invaliditetom, odnosno sadrži dodatne aktivnosti uz propisani minimum poštivanja zakonskih odredbi (npr. korištenje načela univerzalnog dizajna, Brailleovo pismo za slijepe osobe u promotivnim materijalima, znakovni jezik za gluhe osobe tijekom informativnih događanja, tekstovi jednostavni za čitanje i razumijevanje za osobe s intelektualnim poteškoćama i sl.). | **2 boda:** projekt uključuje dvije ili više dodatnih aktivnosti koje promiču pristupačnost za osobe s invaliditetom  **1 bod:** projekt uključuje jednu dodatnu aktivnost koja promiče pristupačnost za osobe s invaliditetom | 2 | Obrazac 1 – Prijavni obrazac |
| **6.** | **Promicanje održivog razvoja** (odnosi se na promicanje cilja EU za očuvanjem, zaštitom i unaprjeđenjem zaštite okoliša teuključuje aspekte promicanja korištenja obnovljivih izvora energije, i/ili unaprjeđenja energetske učinkovitosti i/ili smanjenja korištenja prirodnih resursa) | | | |
| **6.1. Doprinos održivom gospodarenju i unaprjeđenju sustava gospodarenja otpadom**  Izobrazno-informativne aktivnosti predviđene projektnim prijedlogom usmjerene su na relevantne teme o održivom gospodarenju otpadom sukladno točki 1.5 Specifični ciljevi Programa izobrazno-informativnih aktivnosti o održivom gospodarenju otpadom | **10 bodova:**  Izobrazno-informativne aktivnosti usmjerene su na sva 4 specifična cilja sukladno točki 1.5 Programa izobrazno-informativnih aktivnosti o održivom gospodarenju otpadom  **7 bodova:**  Izobrazno-informativne aktivnosti usmjerene su na 3 specifična cilja sukladno točki 1.5 Programa izobrazno-informativnih aktivnosti o održivom gospodarenju otpadom  **5 bodova:**  Izobrazno-informativne aktivnosti usmjerene su na 2 specifična cilja sukladno točki 1.5 Programa izobrazno-informativnih aktivnosti o održivom gospodarenju otpadom  **3 bodova:**  Izobrazno-informativne aktivnosti usmjerene su na 1 specifičan cilj sukladno točki 1.5 Programa izobrazno-informativnih aktivnosti o održivom gospodarenju otpadom | 10 | Obrazac 2 – Komunikacijski plan |
| **6.2. Doprinos podizanju svijesti javnosti o održivom gospodarenju otpadom**  Predložene izobrazno-informativne aktivnosti su usmjerene na ciljne skupine javnosti sukladno točki 1.7 Programa izobrazno-informativnih aktivnosti o održivom gospodarenju otpadom | **10 bodova:** Izobrazno-informativneaktivnosti su usmjerene na 5 ili više ciljnih skupina javnosti sukladno točki 1.7 Programa  **7 bodova:** Izobrazno-informativne aktivnosti su usmjerene na minimalno 3 ciljne skupine javnosti sukladno točki 1.7 Programa  **5 bodova:** Izobrazno-informativne aktivnosti su usmjerene na minimalno 1 ciljnu skupine javnosti sukladno točki 1.7 Programa | 10 | Obrazac 2 – Komunikacijski plan |
| **6.3. Planirani broj izobrazno-informativnih aktivnosti**  Projektni prijedlog predviđa provedbu minimalno obveznog broja izobrazno-informativnih aktivnosti sukladno toči 1.3. ovih Uputa:  ***JLS iz 2. kategorije je obvezna provesti minimalno 3 obvezne i 2 preporučene aktivnosti;***  ***JLS iz 3. kategorije je obvezna provesti minimalno 4 obvezne i 3 preporučene aktivnosti;***  ***JLS iz 4. kategorije je obvezna provesti minimalno 6 obveznih i 4 preporučene aktivnosti;***  ***Grad Zagreb je obvezan provesti minimalno 7 obveznih i 5 preporučenih aktivnosti.*** | **15 bodova:** Projektni prijedlog predviđa provedbu 5 i više aktivnosti u odnosu na minimalni obvezni broj aktivnosti sukladno točki 1.3. ovih Uputa  **13 bodova:** Projektni prijedlog predviđa provedbu 4 aktivnosti više u odnosu na minimalni obvezni broj aktivnosti sukladno točki 1.3. ovih Uputa  **11 bodova:** Projektni prijedlog predviđa provedbu 3 aktivnosti više u odnosu na minimalni obvezni broj aktivnosti sukladno točki 1.3. ovih Uputa  **9 bodova:** Projektni prijedlog predviđa provedbu 2 aktivnosti više u odnosu na minimalni obvezni broj aktivnosti sukladno točki 1.3. ovih Uputa  **5 bodova:** Projektni prijedlog predviđa provedbu 1 aktivnosti više u odnosu na minimalni obvezni broj aktivnosti sukladno točki 1.3. ovih Uputa  **0 bodova:** Projektni prijedlog predviđa provedbu minimalnog obveznog broja aktivnosti sukladno točki 1.3. ovih Uputa | 15 | Obrazac 1 – Prijavni obrazac i Obrazac 2 – Komunikacijski plan |
| **6.4. Postotak stanovništva obuhvaćen planiranim izobrazno-informativnim aktivnostima**  Projektni prijedlog predviđa da će planirane izobrazno-informativne aktivnosti obuhvatiti minimalno 80 % stanovništva na području obuhvata projekta. | **15 bodova:** Projektni prijedlog predviđa obuhvatiti više od 95 do100 % stanovništva  **10 bodova:** Projektni prijedlog predviđa obuhvatiti više od 90 do 95% stanovništva  **7 bodova:** Projektni prijedlog predviđa obuhvatiti više od 85 do 90% stanovništva  **5 bodova:** Projektni prijedlog predviđa obuhvatiti više od 80 do 85% stanovništva  **0 bodova:** Projektni prijedlog predviđa obuhvatiti minimalno 80 % stanovništva | 15 | Obrazac 1 – Prijavni obrazac i Obrazac 2 – Komunikacijski plan |
| **6.5. Doprinos provedbi mjera održivog razvoja**  Izobrazno-informativne aktivnosti predviđene projektnim prijedlogom usmjerene su na promicanje načela održivog razvoja te zaštite okoliša na način da promoviraju obnovljive izvore energije i/ili održivo korištenje prirodnih resursa, ili projektni prijedlog predviđa provedbu zelene javne nabave. | **3 boda:**  Projektni prijedlog uključuje:  1. izobrazno-informativne aktivnosti koje promoviraju obnovljive izvore energije i/ili održivo korištenje prirodnih resursa **i**  2. provedbu zelene javne nabave  **2 boda:**  Projektni prijedlog uključuje:  1. izobrazno-informativne aktivnosti koje promoviraju obnovljive izvore energije i/ili održivo korištenje prirodnih resursa **ili**  2. provedbu zelene javne nabave | 3 | Obrazac 1 – Prijavni obrazac |
| **7.** | **Doprinos projektnog prijedloga rješavanju specifičnih razvojnih problema na određenom teritoriju (projekt se provodi na određenoj lokaciji i uključuje teritorijalni prioritet, određen PDP-om, kao primjerice uključivanje područja izrazitog siromaštva ili određenog stupnja (ne)razvijenosti, ili pak bavljenje određenim demografskim izazovom).** | | | |
| **7.1. Doprinos uravnoteženom regionalnom razvoju RH**  Doprinos kriteriju će se prilikom odabira projekata ocjenjivati na temelju lokacije prijavitelja sukladno Odluci o razvrstavanju jedinica lokalne i područne (regionalne) samouprave prema stupnju razvijenosti (NN 132/2017), Zakonu o brdsko-planinskim područjima (NN 12/02, 32/02, 117/03, 42/05, 90/05, 80/08, 148/13, 147/14) i Zakonu o otocima (NN 34/99, 149/99, 32/02, 33/06). | **15 bodova:**  Prijavitelj koji je JLS iz I. ili II. skupine iz Odluke o razvrstavanju jedinica lokalne i područne (regionalne) samouprave prema stupnju razvijenosti (NN 132/17)  **12 bodova:**  Prijavitelj koji je JLS iz III. skupine iz Odluke o razvrstavanju jedinica lokalne i područne (regionalne) samouprave prema stupnju razvijenosti (NN 132/17)  **9 bodova:**  Prijavitelj koji je JLS iz IV. skupine iz Odluke o razvrstavanju jedinica lokalne i područne (regionalne) samouprave prema stupnju razvijenosti (NN 132/17)  **6 bodova:**  Prijavitelj koji je JLS na otocima i na brdsko-planinskim područjima sukladno Zakonu o brdsko-planinskim područjima (NN 12/02, 32/02, 117/03, 42/05, 90/05, 80/08, 148/13, 147/14) i Zakonu o otocima (NN 34/99, 149/99, 32/02, 33/06), a iz V. ili VI. skupine iz Odluke o razvrstavanju jedinica lokalne i područne (regionalne) samouprave prema stupnju razvijenosti (NN 132/17)  **0 bodova:** Prijavitelj koji je JLS iz V., VI., VII. ili VIII. skupine iz Odluke o razvrstavanju jedinica lokalne i područne (regionalne) samouprave prema stupnju razvijenosti (NN 132/17) | 15 | Obrazac 1 – Prijavni obrazac |
| **Bodovni prag (minimalna ocjena) na razini projekta[[11]](#footnote-12)** | | Maksimalno: 100  Minimalno: 40 |  |  |

Projektni prijedlog kumulativno mora ostvariti minimalni ukupni zbroj od **40** bodova kako bi bio upućen u sljedeću fazu postupka dodjele bespovratnih sredstava.

Projektni prijedlog koji nije uspješno prošao fazu provjere prihvatljivosti projekta i aktivnosti te ocjene kvalitete ne može se uputiti u daljnju fazu postupka dodjele.

**Faza 4. - Provjera prihvatljivosti izdataka**

Cilj predmetne provjere je provjeriti usklađenost projektnih prijedloga s kriterijima prihvatljivosti izdataka (poglavlje 2. ovih Uputa) primjenjujući Prilog 3 - Kriteriji i obrasci postupka dodjele bespovratnih sredstava – Kontrolna lista za provjeru prihvatljivosti izdataka. Provjeru prihvatljivosti izdataka provodi PT2.

Tijekom provjere prihvatljivosti izdataka provjerava se i osigurava da su ispunjeni uvjeti za financiranje pojedinog projektnog prijedloga, određujući najviši iznos prihvatljivih izdataka, koji će biti uključen u prijedlog za donošenje Odluke o financiranju.

Ako je potrebno, PT2 kao nadležno tijelo ispravlja predloženi proračun projekta, uklanjajući neprihvatljive izdatke, pri čemu može:

1. prethodno od prijavitelja zatražiti dostavljanje dodatnih podataka kako bi se opravdala prihvatljivost izdataka. Ako prijavitelj ne dostavi zadovoljavajuće podatke, ili ih ne dostavi u za to ostavljenom roku, isti se smatraju neprihvatljivima i uklanjaju iz proračuna; i/ili

2. zajedno s prijaviteljem (pisanim putem ili na sastancima) prolaziti i "čistiti" stavke proračuna (predložene iznose uz pojedinu stavku kao i prihvatljivost stavki proračuna).

U navedenim slučajevima nadležno tijelo od prijavitelja zahtijeva obrazloženja kojima se opravdavaju potreba i novčana vrijednost pojedine stavke, ostavljajući mu za navedeno primjereni rok. Ako prijavitelj u navedenom roku, u skladu s uputom nadležnog tijela ne opravda pojedinu stavku, ista se briše iz proračuna. Prijavitelj je obvezan u postupku "čišćenja" proračuna biti nadležnom tijelu na raspolaganju u svrhu davanja potrebnih obrazloženja.

Ispravci proračuna poduzimaju se u opsegu u kojemu se ne utječe na rezultate prethodnih faza dodjele odnosno ne mijenja se koncept, opseg intervencije ili ciljevi predloženog projektnog prijedloga. Ispravci mogu biti od utjecaja jedino na iznos bespovratnih sredstava koji se dodjeljuje odnosno na intenzitet potpore. Nakon provedene faze provjere prihvatljivosti izdataka, PT2 obavještava prijavitelja o rezultatima.

**Faza 5. - Donošenje Odluke o financiranju**

Odluka o financiranju se donosi za projektne prijedloge koji su udovoljili svim kriterijima u prethodnim fazama postupka dodjele. U slučaju da preostala sredstva ne budu dovoljna za financiranje čitavog projekta, prijavitelju može biti ponuđena mogućnost da poveća vlastiti udio u sufinanciranju kako bi se premostio taj manjak. Ako je prijavitelj to u mogućnosti, PT1 donosi Odluku o financiranju, nakon što je Prijavitelj tu mogućnost dokazao (financijska izviješća, bankovne garancije i slični elementi kao dokaz financijske sposobnosti). U slučaju da prijavitelj ne može osigurati dodatna sredstva, neće se donijeti Odluka o financiranju i kontaktirat će se sljedećeg s rang liste. Od prijavitelja se neće zahtijevati smanjenje ili izmjena projektnih aktivnosti, kako bi se uklopile u raspoloživo financiranje, jer bi se radilo o nedopuštenoj izmjeni projektnog prijedloga.

Odluku o financiranju donosi čelnik tijela PT1.

Odluka o financiranju mora sadržavati sljedeće podatke:

* pravni temelj za donošenje Odluke;
* naziv, adresu i OIB prijavitelja;
* naziv i referentni broj projektnog prijedloga;
* najviši iznos sredstava za financiranje prihvatljivih izdataka projekta i stopu sufinanciranja;
* tehničke podatke o klasifikacijama Državne riznice i kodovima alokacija,
* ako je primjenjivo, druge elemente koji se odnose na financiranje (primjerice u odnosu na državne potpore).

PT1 obavještava prijavitelja da je njegov projektni prijedlog odabran za financiranje, obaviješću koja sadržava Odluku o financiranju i informacije o daljnjem postupanju.

## Odredbe vezane uz dodatna pojašnjenja tijekom postupka dodjele

*Obavještavanje prijavitelja*

Prijavitelj će, u roku od 5 (pet) radnih dana od dana donošenja odluke o statusu navedenog projektnog prijedloga biti obaviješten pisanim putem obaviješću na kraju svake faze postupka dodjele bespovratnih sredstava i to:

* ako je riječ o uspješnom prijavitelju, obavijest će sadržavati informaciju da je projektni prijedlog odabran za iduću fazu dodjele
* ako je riječ o neuspješnom prijavitelju obavijest će sadržavati informaciju da projektni prijedlog nije odabran za iduću fazu postupka dodjele s obrazloženjem
* ako je riječ o uspješnom prijavitelju u odnosu na kojeg su ispunjeni uvjeti ulaska na rezervnu listu, obavijest će sadržavati informaciju da je projektni prijedlog na rezervnoj listi

*Pojašnjenja tijekom postupka dodjele*

U bilo kojoj fazi tijekom postupka dodjele, PT1 i PT2 mogu od Prijavitelja zahtijevati dodatna pojašnjenja/dokumente/podatke kada dostavljeno nije jasno ili sadrži pogreške sprječavajući na taj način objektivno provođenje postupka dodjele. Pritom svrha postupka pojašnjenja nije pružiti Prijavitelju priliku da ispravi propuste ili pogreške. U svezi s pojašnjenjima, Prijavitelj je obvezan postupiti u skladu sa zahtjevom nadležnog tijela, u za to određenom roku; u protivnom se njegov projektni prijedlog može isključiti iz postupka dodjele. Prijavitelju nije dozvoljeno dostavljati ispravke ili dopune projektne dokumentacije na vlastitu inicijativu nakon predaje projektnog prijedloga. Istekom roka za podnošenje projektnih prijedloga, Prijavitelj ne može mijenjati i/ili dopunjavati projektni prijedlog, izuzev ispravaka proračuna koje se obavlja tijekom provjere prihvatljivosti izdataka projektnih prijedloga (kako je opisano u točki 4.1. ovih Uputa). Zahtjevi za pojašnjenjem Prijavitelju će biti dostavljeni te je na njih obavezan odgovoriti putem sustava eFondovi.

*Dostupnost informacija*

Prijavitelj može uputiti zahtjev za dostavom informacija nadležnom tijelu o statusu njegovog projektnog prijedloga u pojedinoj fazi postupka dodjele, na način definiran u obavijesti nadležnog tijela koja se upućuje Prijavitelju na kraju svake faze postupka dodjele. Nadležno tijelo odgovara na zahtjev u roku od 15 (petnaest) dana od dana primitka zahtjeva. Zahtjev Prijavitelja za dostavom informacija ne odgađa početak sljedeće faze postupka dodjele. Zahtjev prijavitelja za dostavom informacijama ne smatra se prigovorom na rezultate postupka dodjele ili bilo koje pojedine faze postupka dodjele.

*Povlačenje projektnog prijedloga*

Do trenutka potpisivanja Ugovora, u bilo kojoj fazi postupka dodjele, prijavitelj kroz sustav eFondovi može povući svoj projektni prijedlog.

|  |
| --- |
| ***Napomena:*** *Prijavitelj je obvezan o svakoj promjeni odnosno okolnostima, koje bi mogle odgoditi uvrštavanje projektnog prijedloga u Odluku o financiranju ili utjecati na ispravnost dodjele, bez odgode obavijestiti nadležna tijela.* |

## Prigovori

Prijavitelji koji smatraju da su oštećeni zbog nepravilnog postupanja tijekom postupka dodjele imaju pravo izjaviti prigovor čelniku UT-a. Prijavitelj može izjaviti prigovor čelniku UT-a u roku od 8 (osam) radnih dana od dana primitka Obavijesti o statusu projektnog prijedloga u pojedinoj fazi postupka dodjele bespovratnih sredstava zbog sljedećih razloga:

* povrede postupka opisanog u Uputama i dokumentaciji predmetnog Poziva,
* povrede načela jednakog postupanja, načela zabrane diskriminacije, načela transparentnosti, načela zaštite osobnih podataka, načela razmjernosti, načela sprječavanja sukoba interesa, načela tajnosti postupka dodjele bespovratnih sredstava.

O prigovoru odlučuje čelnik UT-a rješenjem na temelju prijedloga Komisije za razmatranje prigovora (u nastavku teksta: Komisija). Rješenje čelnika UT-a dostavlja se podnositelju prigovora. Rješenje je izvršno te se može pokrenuti upravni spor pred nadležnim Upravnim sudom u roku 30 (trideset) dana o dana dostave rješenja.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku predmeta na koji se odnosi, naziv/ime i prezime te adresu prijavitelja, ime i prezime te adresu osobe ovlaštene za zastupanje ako je prijavitelj ima (uključujući punomoć), naziv i referentni broj Poziva, razloge prigovora, potpis prijavitelja ili osobe ovlaštene za zastupanje, naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave itd.,) pečat trgovačkog društva prijavitelja i dokumentaciju kojom dokazuje navode iznijete u prigovoru. Teret dokazivanja navedenih činjenica je na prijavitelju.

Prigovor se podnosi na adresu UT-a: Ministarstvo regionalnoga razvoja i fondova EU, Upravljačko tijelo za Operativni program Konkurentnost i kohezija 2014.-2020., s naznakom “Prigovor u postupku dodjele bespovratnih sredstava“, Miramarska 22, 10000 Zagreb.[[12]](#footnote-13)

Prigovor dostavljen izvan roka, podnesen od neovlaštene osobe (osobe koja nije prijavitelj ili nije ovlaštena od strane prijavitelja), ne smatra se valjanim i ne uzima se u razmatranje, o čemu se pisanim putem obavještava prijavitelja.

Da bi se o prigovoru moglo odlučiti, isti mora sadržavati najmanje:

* podatke o prijavitelju,
* naziv i referentnu oznaku Poziva,
* razloge prigovora,
* potpis prijavitelja ili ovlaštene osobe prijavitelja,
* pečat, ako je primjenjivo,
* naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave),
* punomoć za podnošenje prigovora, ako je primjenjivo.

Rok za donošenje odluke o prigovoru od strane nadležnog tijela ne smije biti duži od 30 (trideset) radnih dana.

Kada prigovor sadržava kakav nedostatak koji onemogućuje da bi se po njemu moglo postupiti, odnosno ako je nerazumljiv ili nepotpun, Komisija će pozvati podnositelja da prigovor ispravi, odnosno dopuni u skladu s danom uputom i u tu svrhu mu vratiti prigovor. Ako prigovor bude ispravljen, odnosno dopunjen i predan Komisiji u roku određenom za dopunu ili ispravak, smatrat će se da je podnesen onog dana kada je prvi put bio podnesen. Smatrat će se da je prigovor povučen ako ne bude vraćen u određenom roku i ispravljen u skladu s dobivenom uputom, a ako bude vraćen bez ispravka odnosno dopune, neće se uzeti u razmatranje.

Prijavitelj koji ne podnosi prigovor već traži određena pojašnjenja i obavijesti u vezi s postupkom, podnosi zahtjev tijelu nadležnom za pojedinu fazu postupka dodjele koje je dužno u roku 15 (petnaest) kalendarskih dana od podnošenja zahtjeva izdati obavijest u pisanom obliku. Ako nadležno tijelo odbije izdati obavijest u pisanom obliku ili u propisanom roku ne izda obavijest, podnositelj ima pravo u roku 15 dana od isteka roka, izjaviti prigovor čelniku UT-a o kojem se odlučuje prema naprijed navedenim pravilima.

Ako je prijavitelj uputio pismeno s naznakom da je riječ o prigovoru, a iz njegova sadržaja je razvidno da samo traži pojašnjenja i obavijesti, tada se ne provodi postupak razmatranja prigovora, već UT tijelu nadležnom za određenu fazu postupka dodjele prosljeđuje navedeni podnesak o čemu obavještava podnositelja.

**Rok mirovanja**[[13]](#footnote-14)

Odluka o financiranju ne može se donijeti prije isteka roka mirovanja.

Rok mirovanja obuhvaća razdoblje unutar kojega se prijavitelju dostavlja pisana obavijest o statusu njegova projektnog prijedloga nakon faze provjere prihvatljivosti izdataka te rok unutar kojeg prijavitelj može izjaviti prigovor čelniku UT, i ne može biti duži od 15 radnih dana.

Odricanje prijavitelja od prava na prigovor ne utječe na već donesenu odluku PT1 kojom se projektni prijedlog uključuje u prijedlog za donošenje Odluke o financiranju u fazi 4. postupka dodjele. Odricanje od prava na prigovor je isključivo odluka prijavitelja, te za cilj ima omogućiti donošenje Odluke o financiranju njegovog projekta u što kraćem roku te posljedično sklapanje Ugovora o dodjeli bespovratnih sredstava. Ako je prigovor podnesen, rok mirovanja obuhvaća i razdoblje unutar kojega je Komisija dužna predložiti odluku čelniku UT, a ne može biti duži od 30 (trideset) radnih dana. Rok mirovanja u svakom slučaju ne može biti duži od 45 radnih dana, računajući od dana kada je prijavitelju obavljena dostava pisane obavijesti o statusu njegova projektnog prijedloga nakon faze provjere prihvatljivosti izdataka.

U slučaju da Izjavu o odricanju ne potpisuje sam prijavitelj, već osoba ovlaštena zastupati ga (ne po zakonu, već po punomoći – opunomoćenik) tada za ovlast potpisivanja mora postojati i nadležnom tijelu biti dostavljena pisana punomoć.

Odluka o financiranju se može donijeti u odnosu na kasnije zaprimljeni projektni prijedlog te prigovor podnesen na neku od faza postupka dodjele u odnosu na ranije zaprimljeni projektni prijedlog, nema suspenzivni učinak. Međutim, u navedenoj situaciji PT1 je obvezno osigurati sredstva kojima će osigurati financiranje projekta onog prijavitelja koji je povodom prigovora uspio u postupku.

## Ugovaranje

Po donošenju Odluke o financiranju od strane PT1, PT2 priprema Ugovor s uspješnim prijaviteljem, budućim korisnikom, u skladu s Prilogom 1. ovog Poziva. PT2 će prilikom obavještavanja prijavitelja o donesenoj Odluci o financiranju, obavijestiti prijavitelja o dokumentaciji koju je potrebno dostaviti kao preduvjet za potpisivanje Ugovora, te mu za to ostaviti primjeren rok.

PT2 osigurava da prijavitelj prije potpisivanja bude upoznat s odredbama Ugovora.

Nakon što je nacrt Ugovora usklađen, potpisuju ga PT1, PT2 i uspješni Prijavitelj. Rok za pripremu i potpisivanje Ugovora, koji iznosi 45 kalendarskih dana od dana donošenja Odluke o financiranju, može se produžiti, uz prethodnu suglasnost UT-a, u opravdanim slučajevima koji su uzrokovani događajima izvan utjecaja nadležnog tijela i Prijavitelja/Korisnika.

Svi projektni prijedlozi za koje se, u roku od 45 kalendarskih dana od dana donošenja Odluke o financiranju ili naknadno produljenom roku, ne sklopi Ugovor, neće biti prihvatljivi za financiranje iz bespovratnih sredstava. Ugovor stupa na snagu tek kada ga potpiše zadnja ugovorna strana.

Prijavitelj će potpisati i vratiti Ugovor PT2 najkasnije u roku od 15 kalendarskih dana od njegova primitka. U slučaju da Prijavitelj/Korisnik ne dostavi potpisani Ugovor u prethodno utvrđenom vremenskom roku, osim ako to nije opravdano (u slučaju više sile), PT1 će smatrati da je Prijavitelj/Korisnik odustao od svog projektnog prijedloga i poništiti će Odluku o financiranju te će Prijavitelja/Korisnika u roku od 5 (pet) radnih dana od datuma poništavanja obavijestiti o takvoj odluci.

Prije potpisivanja Ugovora, prijavitelj/korisnik mora dostaviti Izjavu, koji je potpisao on ili za to ovlaštena osoba, kojom potvrđuje da u odnosu na podatke dostavljene u projektnom prijedlogu, nisu nastupile promjene koje bi utjecale na postupak dodjele bespovratnih sredstava te donošenje Odluke o financiranju u odnosu na njegov projekt, uključujući potvrdu da su provedbeni kapaciteti prijavitelja nepromijenjeni.

Prije potpisivanja Ugovora, pojašnjenja, prilagodbe ili manje korekcije mogu se unijeti u opis projekta u onoj mjeri u kojoj neće dovesti u pitanje Odluku o financiranju ili biti u suprotnosti s načelom jednakog postupanja prema svim prijaviteljima. Pojašnjenja, prilagodbe i manje korekcije se provode u suradnji s prijaviteljem. Neće se uzeti u obzir promjene koje su se dogodile od datuma zaprimanja projektnog prijedloga u vezi prihvatljivosti projekta i aktivnosti te ocjene kvalitete.

Izmjene u projektnom prijedlogu ne smiju ni u kojem slučaju dovesti do povećanja iznosa bespovratnih sredstava ni postotka sufinanciranja (koji se određuje na 7 (sedam) decimala) utvrđenih Odlukom o financiranju.

# ODREDBE KOJE SE ODNOSE NA PROVEDBU PROJEKTA

## Razdoblje provedbe projekta

Pod razdobljem provedbe projekta podrazumijeva se datum početka i predviđenog završetka provedbe projekta*.*

Razdoblje provedbe projekata unutar ovog poziva traje od početka obavljanja aktivnosti, počevši od dana donošenja Odluke o financiranju, do završetka obavljanja predmetnih aktivnosti, a traje najdulje 20 mjeseci od donošenja Odluke o financiranju, odnosno najkasnije do 31. prosinca 2020., ovisno što nastupa prije.

Razdoblje provedbe pojedinačnih projekata unutar Poziva bit će definirano u Posebnim uvjetima Ugovora o dodjeli bespovratnih sredstava (Prilog 2 ovog Poziva).

Provedba projekta ne smije započeti prije donošenja Odluke o financiranju za predmetni projektni prijedlog.

Prijavitelj mora biti spreman započeti s provedbom aktivnosti projekta, uključujući pokretanje postupaka (javne) nabave relevantnih za pravovremenu provedbu aktivnosti, u skladu s planom aktivnosti u Prijavnom obrascu i ostaloj projektnoj dokumentaciji.

|  |
| --- |
| ***Napomena:*** *Odobrenje financiranja aktivnosti projekta koje su započele ili su već dovršene te s njima povezanih troškova nije moguće.* |

## Nabava

Tijekom provedbe projekta prijavitelj/korisnik se mora pridržavati postupaka nabave utvrđenih u dokumentaciji Poziva te *Općim (Prilog 1)* i *Posebnim uvjetima Ugovora (Prilog* 2*).*

Da bi troškovi u sklopu ovog Poziva bili prihvatljivi, Prijavitelj je dužan provesti nabavu u skladu sa Zakonom o javnoj nabavi (NN 120/16) kao i načelima i postupcima utvrđenima u dokumentaciji Poziva te Općim i Posebnim uvjetima Ugovora. Nepridržavanje ovih postupaka odrazit će se na prihvatljivost izdataka, a PT2 prilikom provjere zahtjeva za nadoknadom sredstava koje tijekom provedbe projekta podnosi korisnik, može proglasiti vezane troškove neprihvatljivima.

## Provjere upravljanja projektom

Nakon potpisivanja Ugovora, PT1 prati postiže li projekt utvrđene ciljeve i rezultate, dok je PT2 odgovoran provjeravati provodi li se projekt u skladu s Ugovorom.

Provjere upravljanja projektom uključuju:

* pregled plana nabave;
* pregled provedenog postupka javne nabave;
* provjere ispravnosti Zahtjeva za nadoknadom sredstava (ispravnost iznosa i stope

financiranja), uključujući:

* + provjere prihvatljivosti troškova (usklađenost s nacionalnim pravilima prihvatljivosti i pravilima prihvatljivosti Unije);
  + provjere da je trošak stvarno nastao kod korisnika i da je plaćen (ako je primjenjivo) i ispravnosti Zahtjeva za nadoknadom sredstava;
  + provjere usklađenosti postupaka nabave u okviru projekta s primjenjivim pravilima javne nabave ili nabave koju provode korisnici koji nisu obveznici Zakona o javnoj nabavi;
* provjere dokaza o izvršenim plaćanjima i odgovarajućeg revizijskog traga;
* provjere statusa provedbe projekta;
* provjere usklađenosti s pravilima o održivom razvoju, i zahtjevima koji se odnose na jednake mogućnosti i nediskriminaciju;
* provjere poštivanja pravila EK-a i nacionalnih pravila o informiranju i vidljivosti (promidžbi);
* provjere na licu mjesta;
* financijsko zaključenje projekta i
* provjere projekta nakon dovršetka njegove provedbe (provjere trajnosti projekta, neto prihoda i pokazatelja).

PT1 i PT2 mogu, u svrhu praćenja napretka provedbe projekata, od korisnika zahtijevati dostavu redovnih ili *ad hoc* izvješća o provedbi projekata, ostvarivanju pokazatelja, primjeni horizontalnih načela ili drugim informacijama potrebnima za izvještavanje ili provedbu i vrednovanje OPKK-a.

PT1, PT2 i/ili UT, kao i bilo koji vanjski revizor ovlašten od strane navedenih tijela, kada ocijene potrebnim, mogu obaviti nenajavljenu provjeru na licu mjesta, neovisno jedan o drugom. O namjeri nisu dužni obavijestiti korisnika.

U razdoblju od 5 godina nakon završnog plaćanja korisniku, PT2 ima pravo provjeravati trajnost operacija, postizanje učinka, pokazatelje rezultata, sprečavanje prekomjernog financiranja, korištenje imovine u skladu s Ugovorom, usklađenost operacije s horizontalnim politikama EU-a, itd.

## Podnošenje zahtjeva za nadoknadom sredstava

Mogućnosti i uvjeti za podnošenje Zahtjeva za nadoknadom sredstava određeni su u Ugovoru.

Najniži iznos izdatka koji se može prikazati u Zahtjevu za nadoknadom sredstava iznosi 5% ukupnih prihvatljivih troškova odobrenog projekta. Navedeno ograničenje se ne primjenjuje pri podnošenju Završnog zahtjeva za nadoknadom sredstava.

## Povrat sredstava

Ako postoji opravdana sumnja ili je utvrđeno da je Korisnik ugrozio izvršavanje Ugovora značajnim pogreškama ili nepravilnostima ili prijevarom, PT1 može obustaviti plaćanja, odnosno ako je navedeno utvrđeno, obustaviti plaćanja i/ili zahtijevati povrat plaćenih iznosa razmjerno težini utvrđenih pogrešaka, nepravilnosti i prijevara. Razlozi i osnova za pokretanja postupka obustavljanja plaćanja i povrata sredstava bit će definirani Ugovorom.

Svaki projekt podliježe postupku povrata sredstava u slučaju nepoštivanja zahtjeva koji se odnose na sposobnost korisnika, učinkovito korištenje sredstava i trajnost projekta (točka 2.5 ovih Uputa).

Osnove za pokretanje postupka povrata mogu biti:

* Odluka o otkrivenoj nepravilnosti vezanoj uz dodijeljena bespovratna sredstva
* Odluka o povratu nenamjenski korištenog predujma plaćenog korisniku za provedbu projekata
* Odluka o povratu predujma kojeg je korisnik zahtijevao u prvom tromjesečju provedbe projekta u slučaju kada korisnik ne započne s provedbom projekta i u roku od 90 dana od dana primitka predujma ne nastanu nikakvi troškovi
* Odluka o raskidu Ugovora i djelomičnom ili potpunom povratu sredstava
* Naknadno utvrđenje da je korisniku isplaćen nepripadajući iznos bespovratnih sredstava.

## Revizije projekta, imovina i osiguranje

Imovina koja je stečena u Projektu mora se koristiti u skladu s Opisom Projekta koji će biti sastavni dio Ugovora o dodjeli bespovratnih sredstava (Prilog 2. ovih Uputa).

Detaljnije odredbe koje se odnose na reviziju, imovinu i osiguranje određeni su u Ugovoru o dodjeli bespovratnih sredstava (Prilog 2. ovih Uputa).

## Informiranje i vidljivost

Korisnik će se pridržavati zahtjeva vezanih za informiranje i vidljivost navedenih u Ugovoru i njegovim prilozima te zahtjeva navedenih u dokumentu *Informiranje, komunikacija i vidljivost - Upute za Prijavitelje za razdoblje 2014. – 2020..* Korisnik je posebno dužan poduzeti sve potrebne korake kako bi objavio činjenicu da EU sufinancira projekt te da je projekt koji se provodi u sklopu OPKK sufinanciranog od strane EFRR. PT2 će osigurati potporu korisnicima vezano uz ispunjavanje zahtjeva vezanih uz informiranje i vidljivost.

Upute za informiranje i vidljivost za Korisnike sredstava su dostupni na poveznici:

<http://www.strukturnifondovi.hr/UserDocsImages/Strukturni%20fondovi%202014.%20–%202020/Vizualni%20identiteti/Upute%20za%20korisnike%20sredstava%202014%20-2020.pdf>.

Osim mjera informiranja i vidljivosti koje korisnik samostalno poduzima u okviru projekta, korisnik je obavezan odazvati se na pozive PT1, PT2 i MRRFEU-a za sudjelovanje na organiziranim događanjima informiranja i vidljivosti.

# OBRASCI I PRILOZI

Obrasci koji su sastavni dio Poziva:

Obrazac 1 - Prijavni obrazac - elektronska verzija dostupna u sustavu eFondovi (http://efondovi.mrrfeu.hr);

Obrazac 2 – Komunikacijski plan;

Obrazac 3 - Izjava prijavitelja;

Obrazac 4 - Sporazum o udruživanju Prijavitelja;

Obrazac 5 - Izjava prijavitelja o osiguranju vlastitog udjela sufinanciranja

Obrazac 6 - Troškovnik.

Prilozi koji sastavni dio Poziva:

Prilog 1 - Opći uvjeti Ugovora koji se primjenjuju na projekte financirane iz europskih strukturnih i investicijskih fondova u financijskom razdoblju 2014.–2020.;

Prilog 2 - Ugovor o dodjeli bespovratnih sredstava za projekte koji se financiraju iz Fondova u financijskom razdoblju 2014.-2020. – Posebni uvjeti ugovora;

* Izvješće nakon provedbe Projekta
* Pravila o financijskim korekcijama
* Korisničke upute za korištenje sustava eFondovi - prijavitelji

Prilog 3 - Kriteriji i obrasci postupka dodjele bespovratnih sredstava:

* + - Obrazac za administrativnu provjeru;
    - Kontrolna lista za provjeru prihvatljivosti prijavitelja;
    - Kontrolna lista za provjeru prihvatljivosti projekta i aktivnosti;
    - Obrazac za ocjenjivanja kvalitete;
    - Kontrolna lista za provjeru prihvatljivosti izdataka.

# POJMOVNIK

|  |  |
| --- | --- |
| ESI fondovi | Europski strukturni i investicijski fondovi - ESF, EFRR, KF, EFPR i EPFRR, sukladno recitalu 2. Uredbe (EU) br. 1303/2013. |
| Fondovi | Fondovi - ESF, EFRR i KF, sukladno recitalu 9. Uredbe (EU) br. 1303/2013. |
| eFondovi | Integrirani sustavu upravljanja i kontrole ESI fondova |
| Korisnik | Korisnik je uspješan prijavitelj s kojim se potpisuje Ugovor o dodjeli bespovratnih sredstava a. Izravno je odgovoran za početak, upravljanje, provedbu i rezultate projekta. |
| Kriteriji dodjele bespovratnih sredstava | Kriteriji dodjele bespovratnih sredstava su kriteriji koji se primjenjuju na sve projekte OP-a te uključuju Kriterije odabira i Kriterije prihvatljivosti. |
| Kriteriji odabira | Kriteriji odabira (KO) su kriteriji koji se primjenjuju za ocjenjivanje kvalitete projektnog prijedloga; Odbor za praćenje odobrava KO prije no što se isti primjene u postupcima dodjele. |
| Kriteriji prihvatljivosti | Kriteriji prihvatljivosti (KP) su kriteriji koji moraju biti ispunjeni kako bi se projektni prijedlog mogao uzeti u obzir za financiranje. Na temelju KP ne vrši se ocjenjivanje, već se provjerava ispunjava li projektni prijedlog pojedini KP ili ne. Samo ako su svi kriteriji prihvatljivosti ispunjeni, projektni prijedlog se prenosi u sljedeće faze dodjele; u protivnom, se isključuje iz dodjele. |
| Nadležno tijelo | Nadležno tijelo je tijelo nadležno za pojedini projekt u skladu s Uredbom o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta" (NN 107/14, 23/15, 129/15, 15/17 i 18/17 - ispravak). |
| Načela ekonomičnosti, učinkovitosti i djelotvornosti | Načelo ekonomičnosti zahtijeva da resursi koje koristi institucija u svrhu obavljanja svog poslovanja budu dostupni na vrijeme, u odgovarajućoj količini i rezultatima i po najboljoj cijeni. Načelo učinkovitosti bavi se najboljim odnosom između uloženih resursa i dobivenih rezultata. Načelo djelotvornosti bavi se postizanjem određenih postavljenih ciljeva i ostvarivanjem željenih rezultata. |
| Održivi razvoj | Održivi razvoj znači da bi trebalo udovoljiti potrebama sadašnje generacije, a da se pritom ne ugrozi sposobnost budućih generacija da udovolje svojim vlastitim potrebama. To je cilj Europske unije utvrđen u Ugovoru, koji regulira sve politike i aktivnosti Unije. Odnosi se na očuvanje kapaciteta planeta Zemlje da podupre život u svoj svojoj raznolikosti. Ima za cilj neprekidno poboljšanje kvalitete života i dobrobiti planeta Zemlje za sadašnje i buduće generacije.[[14]](#footnote-15) |
| Operacija | Operacija je projekt, ugovor, aktivnost ili skupina projekata koje za financiranje odabire Upravljačko tijelo OP-a, a koji doprinose ostvarivanju ciljeva pripadajuće prioritetne osi. |
| Projekt | Projekt za financiranje odabire Upravljačko tijelo OP-a, ili se odabire pod njegovom nadležnošću, a u skladu s kriterijima koje je utvrdio Odbor za praćenje (OzP), a provodi ga Korisnik. Provedbom projekata omogućuje se ostvarenje ciljeva pripadajuće prioritetne osi. |

# POPIS KRATICA

EFRR Europski fond za regionalni razvoj

EK Europska komisija

ESF Europski socijalni fond

ESIF Europski strukturni i investicijski fondovi

EU Europska unija

FZOEU Fond za zaštitu okoliša i energetsku učinkovitost

JLS Jedinica lokalne samouprave  
KF Kohezijski fond

KO Kriteriji odabira

KP Kriteriji prihvatljivosti

MRRFEU Ministarstvo regionalnoga razvoja i fondova Europske unije

MZOE Ministarstvo zaštite okoliša i energetike

NN Narodne novine

OP Operativni program

OPKK Operativni program „Konkurentnost i kohezija“

OzP Odbor za praćenje Operativnog programa „Konkurentnost i kohezija“

PDP Poziv na dostavu projektnih prijedloga

PDV Porez na dodanu vrijednost

PGO RH Plan gospodarenja otpadom RH za razdoblje 2017.-2022. (NN 3/17)

PS Partnerski sporazum

PT1 Posredničko tijelo razine 1

PT2 Posredničko tijelo razine 2

RH Republika Hrvatska

SL Službeni list (Europska unija)

UT Upravljačko tijelo

ZJN Zakon o javnoj nabavi (NN 120/16)

ZOGO Zakon o održivom gospodarenju otpadom (NN 94/13, 73/17)

1. [www.strukturnifondovi.hr/UserDocsImages/Documents/Strukturni%20fondovi%202014.%20%E2%80%93%202020/01%20OPKK%202014-2020%20hrv%2027112014.docx](http://www.strukturnifondovi.hr/UserDocsImages/Documents/Strukturni%20fondovi%202014.%20%E2%80%93%202020/01%20OPKK%202014-2020%20hrv%2027112014.docx) [↑](#footnote-ref-2)
2. <https://vlada.gov.hr/UserDocsImages/Sjednice/2017/05%20svibanj/38%20sjednica%20VRH/38%20-%208.pdf> [↑](#footnote-ref-3)
3. Broj stanovnika pojedine JLS će se provjeravati uvidom u Popis stanovništva, kućanstava i stanova 2011. godine Državnog zavoda za statistiku <https://www.dzs.hr/hrv/censuses/census2011/results/censustabshtm.htm>. U slučaju projektnog prijedloga koji podrazumijeva sporazumno udruživanje s Gradom Zagrebom, projektni prijedlog prijavitelja se automatizmom svrstava u kategoriju Grad Zagreb [↑](#footnote-ref-4)
4. Sve varijante udruživanja su dopuštene, odnosno JLS-ovi se mogu međusobno udruživati bilo iz iste ili različite kategorije. [↑](#footnote-ref-5)
5. Ovaj uvjet će se provjeravati uvidom u Popis stanovništva, kućanstava i stanova 2011. godine (koji je objavljen na web stranici Državnog zavoda za statistiku) u sklopu 1. faze postupka dodjele, tijekom provjere prihvatljivosti prijavitelja. [↑](#footnote-ref-6)
6. **Teško kršenje ugovora** obuhvaća situacije: (a) ako je nadležno tijelo od Prijavitelja u svojstvu Korisnika za drugi projekt financiran kroz neki drugi postupak dodjele zatražilo **povrat svih dodijeljenih sredstava**; ili (b) ako je nadležno tijelo **jednostranom odlukom raskinulo** Ugovor o dodjeli bespovratnih sredstava. [↑](#footnote-ref-7)
7. <http://www.strukturnifondovi.hr/UserDocsImages/Za%20web/Upute%20za%20prijavitelje.pdf> [↑](#footnote-ref-8)
8. Neutralno znači da je projekt zadovoljio zakonski minimum, te da neće dobiti bodove za doprinos horizontalnim načelima. [↑](#footnote-ref-9)
9. Prijavni obrazac objavljen je na sljedećoj mrežnoj stranici: <http://efondovi.mrrfeu.hr>. Na navedenoj stranici nalazi se Korisnički priručnik za popunjavanje Prijavnog obrasca. Aplikacija podržava sljedeće Internet preglednike: Internet Explorer 9 ili novije verzije te Google Chrome 23.0 ili novije verzije. Prijavni obrazac potrebno je dostaviti (podnijeti) u elektroničkom formatu putem sustava eFondovi od strane ovlaštene osobe Prijavitelja, autentificirane kroz uslugu Nacionalnog identifikacijskog i autentifikacijskog sustava. [↑](#footnote-ref-10)
10. Veza: kriterij odabira 4.1. Odgovarajuća spremnost projekta. [↑](#footnote-ref-11)
11. Najmanji broj bodova koji projektni prijedlog treba ostvariti da bi mogao prijeći u daljnje faze dodjele. [↑](#footnote-ref-12)
12. Pravovremenost prigovora se ocjenjuje prema istim pravilima kao i pravovremenost podnošenja projektnih prijedloga na poziv na dodjelu bespovratnih sredstava. [↑](#footnote-ref-13)
13. Rok od 120 kalendarskih dana u kojem je potrebno provesti postupak dodjele se računa od dana zaprimanja projektnog prijedloga, ne rješenja kojim je odlučeno po prigovoru prijavitelja te se u odnosu na kasnije zaprimljene projektne prijedloge ne obustavlja postupak. Ako zbog opravdanih razloga, u odnosu na projektni prijedlog koji se ponovo razmatra, nije moguće dovršiti postupak dodjele u zadanom roku, potrebno je o navedenom obavijestiti Upravljačko tijelo te predložiti i obrazložiti potrebu za produljenjem rokova. Rok od 120 dana ne uključuje onaj broj kalendarskih dana koji je potekao od podnošenja prigovora do donošenja odluke o prigovoru. To je razdoblje od dana zaprimanja prigovora u Upravljačkom tijelu do datuma rješenja kojim je odlučeno o prigovoru, koje razdoblje mora biti unutar najduljeg utvrđenog razdoblja roka mirovanja od 45 radnih dana. Rok nastavlja teći sljedećega dana od dana kada je nadležno tijelo primilo rješenje na temelju kojeg mora ponovo razmotriti projektni prijedlog (ako je rješenje poslano i službenim putem i putem elektronske pošte tada je za računanje početka ponovnog tijeka roka bitan dan kada je rješenje prvi put zaprimljeno, neovisno kojim putem), pri čemu se vrijeme proteklo do podnošenja prigovora se uračunava u ukupno trajanje roka. [↑](#footnote-ref-14)
14. Vijeće Europske unije 10917/06 Obnovljena strategija održivog razvoja Europske unije [↑](#footnote-ref-15)