Obrazac uputa za popunjavanje prijavnog obrasca

|  |  |  |
| --- | --- | --- |
|  | **UPUTE ZA POPUNJAVANJE KARTICE PRIJAVITELJ** | |
|  | **OPĆI PODACI O PRIJAVITELJU** |  | |
|  | Naziv | *Opći podaci i Kontakt podaci koji su već zabilježeni u aplikaciji automatski su učitani u odgovarajuća polja. Opći podaci o prijavitelju iz javnih registara ne mogu se mijenjati. Ostale učitane podatke moguće je mijenjati.* | |
|  | ID broj prijavitelja |
|  | Vrsta pravnog subjekta |
|  | Vrsta naručitelja prema ZJN-u | *Iz padajuće liste odaberite jednu od ponuđenih vrsti naručitelja prema ZJN-u:*   1. *Javni naručitelj* 2. *Nije primjenjivo* 3. *Sektorski naručitelj* | |
|  | Veličina poslovnog subjekta | *Podatak se ispunjava automatski.* | |
|  | PDV na troškove prijavitelja koji nastaju u okviru projekta je povrativ kroz redovno poslovanje? | *Odaberite opciju DA ako je prijavitelj obveznik PDV-a za obavljanje aktivnosti u okviru projekta. Ako prijavitelj nije obveznik PDV-a, odaberite opciju NE. Unos je obavezan.* | |
|  | **KONTAKT PODACI** |  | |
|  | Ulica i kućni broj | *Unesite ulicu i kućni broj sjedišta prijavitelja. Unos je obavezan.* | |
|  | Općina/grad | *Iz padajuće liste odaberite općinu/grad.* | |
|  | Poštanski broj | *Unesite poštanski broj sjedišta prijavitelja. Unos je obavezan.* | |
|  | Država | *Iz padajuće liste odaberite državu.* | |
|  | Broj telefona | *Unesite službeni telefonski broj prijavitelja. Unos je obavezan.* | |
|  | Broj telefaksa | *Unesite službeni broj telefaksa prijavitelja. Unos nije obavezan.* | |
|  | E-pošta | *Unesite službenu e-mail adresu prijavitelja. Unos je obavezan.* | |
|  | Internetska stranica | *Unesite službenu internet stranicu prijavitelja. Unos nije obavezan.* | |
|  | **PODACI O ODGOVORNOJ OSOBI** |  | |
|  | Odgovorna osoba | *Ako odaberete neki od već postojećih unosa, ostatak polja u ovoj sekciji će se automatski popuniti s podacima koji su prethodno uneseni.* | |
|  | Ime | *Unesite puno ime odgovorne osobe. Unos je obavezan.* | |
|  | Prezime | *Unesite puno prezime odgovorne osobe. Unos je obavezan.* | |
|  | Funkcija | *Unesite funkciju koju ovlaštena osoba obnaša u organizacijskoj strukturi prijavitelja. Unos je obavezan.* | |
|  | E-pošta | *Unesite službenu email adresu odgovorne osobe. Unos je obavezan.* | |
|  | Broj telefona | *Unesite službeni broj telefona odgovorne osobe. Unos je obavezan.* | |
|  | Broj telefaksa | *Unesite službeni broj telefaksa odgovorne osobe. Unos nije obavezan.* | |
|  | **PROJEKTNO ISKUSTVO PRIJAVITELJA** | ***Modularni dio obrasca koji se pojavljuje ako je primjenjivo, sukladno Pozivu na dostavu projektnih prijedloga*** | |
|  | ***U sekciji Projektno iskustvo prijavitelja akcijskim gumbom „Dodaj“ otvara se skočni prozor za unos projektnih iskustava prijavitelja, a akcijskim gumbom „Dodaj postojeća projektna iskustva“ učitavaju se u tablicu prikaza već ranije unesena Projektna iskustva, ako su podaci uneseni na nekoj od prethodnih projektnih prijava.*** | | |
|  | Naziv projekta | *Unesite naziv projekta.* | |
|  | Naziv programa pod kojim je proveden projekt | *Unesite naziv programa pod kojim je proveden projekt.* | |
|  | Ukupna vrijednost projekta (HRK) | *Unesite ukupnu vrijednost projekta u kunama.* | |
|  | Izvori financiranja | *Navedite izvore financiranja (npr. EU sredstva, novčana sredstva drugih pravnih i fizičkih osoba, kreditna sredstva financijskih institucija i sl.).* | |
|  | Sufinanciranje od strane prijavitelja (HRK) | *Unesite ukupan iznos sufinanciranja projekta od strane prijavitelja u kunama.* | |
|  | Početak provedbe projekta | *Unesite datum početka provedbe projekta.* | |
|  | Kraj provedbe projekta | *Unesite datum kraja provedbe projekta.* | |
|  | Lokacija projekta | *Navedite geografsko područje provođenja projektnih aktivnosti.* | |
|  | Ciljevi projekta | *Navedite ciljeve koje projekt ostvaruje.* | |
|  | Rezultati projekta | *Navedite rezultate koje projekt ostvaruje.* | |
|  | Status projekta | *Unesite status projekta.* *Odaberite iz padajućeg izbornika: U fazi prijave/U tijeku/Završen* | |
|  | Uloga u projektu | *Unesite ulogu prijavitelja u projektu. Odaberite iz padajućeg izbornika: Partner/Prijavitelj* | |
|  | Kratak opis zaduženja | *Navedite projektna zaduženja u skladu s vašom ulogom na projektu.* | |
|  | **DRŽAVNE POTPORE I POTPORE MALE VRIJEDNOSTI** |  | |
|  | Je li prijavitelj primio potporu male vrijednosti u tekućoj godini i u prethodne dvije godine? | *Naznačite je li prijavitelj primio potporu male vrijednosti (de minimis) u tekućoj godini ili prethodne dvije godine. Ako je odgovor potvrdan, unesite iznos primljene potpore i priložite ovjerenu izjavu prijavitelja i/ili partnera o iznosu de minimis potpore koju su primili u navedenom razdoblju. Obavezno je odgovoriti s Da ili Ne.* | |
|  | Iznos potpore male vrijednosti (HRK) | *Molimo navesti iznos primljene potpore male vrijednosti (de minimis). Polje se otvara samo ako je na prethodno pitanje odgovoreno sa "Da"* | |
|  | Je li prijavitelj, osim ove prijave, podnio drugu prijavu za dodjelu državne potpore ili potpore male vrijednosti za troškove koji su istovjetni troškovima navedenima u opisu projekta? | *Naznačite je li prijavitelj, osim ove prijave, podnio drugu prijavu za dodjelu državne potpore ili potpore male vrijednosti (de minimis) za troškove koji su istovjetni troškovima navedenima u opisu projekta. Ako je odgovor potvrdan, unesite iznos zatražene potpore.* | |
|  | Iznos druge prijave za dodjelu državne potpore ili potpore male vrijednosti za troškove koji su istovjetni troškovima navedenima u opisu projekta (HRK) | *Molimo navesti iznos druge prijave za dodjelu državne potpore ili potpore male vrijednosti (de minimis) za troškove koji su istovjetni troškovima navedenima u opisu projekta. Polje se otvara samo ako je na prethodno pitanje odgovoreno sa "Da".* | |
|  | Je li prijavitelj primio državnu potporu u tekućoj godini i u prethodne dvije godine za troškove koji su istovjetni troškovima navedenima u opisu projekta? | *Naznačite je li prijavitelj primio državnu potporu u tekućoj godini i u prethodne dvije godine za troškove koji su istovjetni troškovima navedenima u opisu projekta. Ako je odgovor potvrdan, unesite iznos primljene potpore.* | |
|  | Iznos državne potpore ili potpore male vrijednosti za troškove koji su istovjetni troškovima navedenima u opisu projekta (HRK) | *Molimo navesti iznos državne potpore ili potpore male vrijednosti (de minimis) za troškove koji su istovjetni troškovima navedenima u opisu projekta (HRK). Polje se otvara samo ako je na prethodno pitanje odgovoreno sa "Da".* | |
|  | **UPUTE ZA POPUNJAVANJE KARTICE PROJEKT** | | |
|  | ***Ovaj odjeljak treba pružiti osnove informacije za identifikaciju projekta.*** | | |
|  | **OPĆI PODACI O PROJEKTU** |  | |
|  | Kod projekta | *Kod projekta se automatski generira iz sustava.* | |
|  | Naziv projekta | *Naziv projekta treba biti sažet, opisan u odnosu na sadržaj projekta, jedinstven te prikladan da se koristi za daljnju identifikaciju projekta (ne više od 10 riječi). Unos je obavezan.* | |
|  | Kod poziva | *Obrazac iz sustava automatski učitava tražene podatke, nije potrebno popunjavati.* | |
|  | Naziv poziva na dostavu projektnih prijedloga | *Obrazac iz sustava automatski učitava tražene podatke, nije potrebno popunjavati.* | |
|  | Naziv prioriteta | *Obrazac iz sustava automatski učitava tražene podatke, nije potrebno popunjavati.* | |
|  | Naziv investicijskog prioriteta | *Obrazac iz sustava automatski učitava tražene podatke, nije potrebno popunjavati.* | |
|  | Naziv specifičnog cilja | *Obrazac iz sustava automatski učitava tražene podatke, nije potrebno popunjavati.* | |
|  | Sažetak projekta | *Unesite ključne informacije o problemu koji projekt adresira, cilju projekta i ciljnim skupinama koje će biti obuhvaćene projektnim aktivnostima. Ako projekt bude odobren za financiranje, ove informacije će se koristiti za promidžbu i vidljivost projekta. Unos je obavezan.* | |
|  | Opis projekta | *Opisati projekt. Unos je obavezan.* | |
|  | Projekt će doprinijeti sljedećem području integrirane urbane regeneracije (ITU) području) | *Odaberite odgovarajuće ITU područje iz popisa, ako je primjenjivo.* | |
|  | Projekt će se provoditi u okviru sljedećeg intervencijskog plana | *Odaberite odgovarajući intervencijski plan iz popisa, ako je primjenjivo.* | |
|  | Kojim tematskim područjima i podtematskim područjima strategije pametne specijalizacije doprinosi projekt? | *Odaberite odgovarajuće tematsko područje iz popisa, ako je primjenjivo.* | |
|  | Hoće li doprinos navedenim tematskim područjima biti ostvaren kroz korištenje ključnih razvojnih tehnologija (KET) ili informacijsko-komunikacijskih tehnologija (ICT)? | *Odaberite “Da” ili “Ne”.* | |
|  | **PODACI O LOKACIJI PROJEKTA** | ***Klikom na “Dodaj” otvara se kartica za unos podataka. U slučaju da se Projekt provodi u nekoliko jedinica lokalne ili područne samouprave, dodajte ih sve.*** | |
|  | Razina na kojoj se provodi projekt | *Odabir: Općina/Grad ili Županija. Unos je obavezan.* | |
|  | Općina/Grad | *Padajući izbornik (općine i gradovi) Pojavljuje se samo ako je u pitanju “Razina na kojoj se provodi projekt” odabrano: “Općina/Grad”. Unos je obavezan.* | |
|  | Županija | *Padajući izbornik (županije) pojavljuje se samo ako je u pitanju “Razina na kojoj se provodi projekt” odabrano: “Županija”. Unos je obavezan.* | |
|  | Planirani postotak projekta proveden na odabranoj lokaciji | *Unesite planirani postotak provedbe projekta na odabranoj lokaciji. Unos je obavezan.* | |
|  | **SVRHA I OPRAVDANOST PROJEKTA** |  | |
|  | Svrha i opravdanost | *Naznačite problem koji projekt želi riješiti ili doprinijeti njegovom rješavanju te unesite relevantne statističke podatke koji ilustriraju navedeni problem. Obrazložite zašto je vrijedno ulagati EU sredstva u ovaj projekt. Sumirajte u jednoj rečenici kako će projekt pridonijeti rješavanju središnjeg problema tj. što namjerava postići, polazeći od sadašnje situacije ka željenom stanju. Naznačite ciljne skupine i njihove potrebe te opišite na koji će način projekt izravno doprinijeti poboljšanju situacije ciljnih skupina (primjenjivo za projekte s jasno identificiranim ciljnim skupinama). Molimo navedite ciljne skupine po redoslijedu važnosti s obzirom na navedenu svrhu (primjerice, projekt kojim se financira obrazovna infrastruktura kao glavnu ciljnu skupinu ima obrazovni sektor ili podsektore, poput studenata medicine, a ne društvo u cjelini). Unos je obavezan.* | |
|  | **SOCIO-EKONOMSKI OKVIR** | ***Modularni dio obrasca koji se pojavljuje ako je primjenjivo, sukladno Pozivu na dostavu projektnih prijedloga*** | |
|  | Definiranje svrhe projekta i njegov utjecaj (doprinos) na društveno-gospodarsko okruženje | *Opišite tj. definirajte opću svrhu projekta te doprinos širem socioekonomskom okviru. Unos je obavezan.* | |
|  | Usuglašenost s EU i nacionalnim okvirima (relevantnim strateškim dokumentima) | *Opišite doprinos i usuglašenost projekta s razvojnim ili drugim relevantnim dokumentima. Unos je obavezan.* | |
|  | **IDENTIFIKACIJA PROJEKTA** | ***Modularni dio obrasca koji se pojavljuje ako je primjenjivo, sukladno Pozivu na dostavu projektnih prijedloga*** | |
|  | Opis trenutačnog stanja | *Opišite trenutno stanje u području intervencije projektom, odnosno početnu poziciju projekta te detaljne karakteristike trenutnog procesa/proizvoda/usluge (npr. tehnički opis proizvodnog pogona/tehničke karakteristike turističkog objekta i sl.).* | |
|  | Procjena budućih trendova | *Opišite buduće trendove obzirom na predmetno ulaganje kroz projekt; detaljne karakteristike situacije procesa/proizvoda/usluge nakon provedbe projekta tj. opis nove situacije na dovoljno detaljan način da je moguće procijeniti stupanj unaprjeđenja koji će biti ostvaren investicijom kroz projekt. Unos je obavezan.* | |
|  | Neizravni i mrežni učinci projekta | *Kratko prikazati poziciju projekta u ukupnoj strategiji razvoja organizacije/poduzeća. Opisati na koji način (ako je primjenjivo) projekt pozitivno utječe na daljnji razvoj poslovanja poduzeća/organizacije/institucije, te ima li pozitivan efekt na neku veću grupaciju poput specifične ekonomske grupacije, lokalne zajednice i sl. Unos je obavezan.* | |
|  | Krajnji korisnici | *Opišite područje utjecaja na krajnje korisnike planiranom intervencijom. Ovdje se opisuje širi kontekst utjecaja na krajnje korisnike od prethodnih navoda. Unos je obavezan.* | |
|  | Ciljne skupine (skupine na koje projektne aktivnosti izravno utječu) | *Opišite detaljno ciljane skupine te kako će planirana intervencija projektom utjecati na njih. Ovdje se opisuje širi kontekst utjecaja na ciljane skupine od prethodnih navoda te se same ciljane skupine detaljnije opisuju. Unos je obavezan.* | |
|  | **ODRŽIVOST REZULTATA** |  | |
|  | Održivost rezultata nakon završetka projekta | *Opišite konkretne mjere koje ćete primijeniti tijekom provedbe i po završetku projekta, putem kojih će osigurati održivost izlaznih komponenti (outputa) projekta, te na koji će se način oni koristiti nakon završetka provedbe projekta. Primjerice, tko će i kojim sredstvima platiti operativne troškove novoizgrađenog objekta, tko će biti odgovoran za prikladnu uporabu infrastrukture, tko će osigurati odgovarajući broj osoblja za upravljanje objektom, kako će se stečeno znanje osoba koje su sudjelovale na projektu primjenjivati u daljnjim aktivnostima organizacije prijavitelja/partnera. Pojasnite hoće li biti moguć prijenos rezultata i/ili izlaznih komponenti (outputa) projekta na drugu organizaciju/županiju/državu?* *Unos je obavezan.* | |
|  | **METODOLOGIJA USPOSTAVE PROJEKTNOG TIMA** | ***Modularni dio obrasca koji se pojavljuje ako je primjenjivo, sukladno Pozivu na dostavu projektnih prijedloga.*** | |
|  | Prijedlog organizacijske strukture: definiranje uloga i odnosa korisnika (prijavitelja, partnera i suradnika); definiranje potrebnih kapaciteta korisnika (prijavitelja i partnera) | *Opišite predviđenu strukturu provedbe projekta te navedite sve potrebne kapacitete nužne za provedbu projekta. Unos je obavezan.* | |
|  | Definicija uloga u timu / Raspodjela odgovornosti za upravljanje projektom uz povezivanje s predloženim aktivnostima projekta | *Prema gore opisanoj strukturi definirajte pojedine uloge u timu te opišite prijedlog kao i razloge određene raspodjele odgovornosti za upravljanje projektom uz prikaz povezanosti pojedinih uloga/odgovornosti/ funkcija s aktivnostima projekta. Unos je obavezan.* | |
|  | Opis potrebnih kvalifikacija / radnog iskustva / kompetencija za pojedino radno mjesto / ulogu u timu | *Opišite projektni tim za provedbu projekta s obrazloženjem uključenosti svakog pojedinog člana uz njegove reference; intenzitet rada člana projektnog tima na projektu (% od radnog vremena te vremenska uključenost u projektu). Unos je obavezan.* | |
|  | **NAČIN PRAĆENJA I VREDNOVANJA REZULTATA** | ***Modularni dio obrasca koji se pojavljuje ako je primjenjivo, sukladno Pozivu na dostavu projektnih prijedloga.*** | |
|  | Način praćenja i vrednovanja rezultata projekta i njegovog utjecaja na ispunjavanje ciljeva poziva | *Opišite mehanizme praćenja i vrednovanja rezultata koje ćete definirati u okviru projekta. Opišite sve vanjske i interne mehanizme navodeći moguće metode i vremenski okvir za praćenje i vrednovanje. Unos je obavezan.* | |
|  | **INFORMACIJE O PROVEDBENIM KAPACITETIMA I ODABIRU PARTNERA** |  | |
|  | Informacije o provedbenim kapacitetima i odabiru partnera | *Opišite postojeće provedbene kapacitete prijavitelja i partnera, ako je primjenjivo, kao i razloge odabira pojedinog partnera u projektu sa prikazom zašto je određeni specifični partner nužan za provedbu ovog projekta. Unos je obavezan.* | |
|  | **UPUTE ZA POPUNJAVANJE KARTICE AKTIVNOSTI** | | |
|  | **AKTIVNOSTI PROJEKTA** |  | |
|  | Datum početka provedbe | *Ako je primjenjivo, navedite datum početka obavljanja prve (najranije) aktivnosti unutar projekta, pri čemu se radi o datumu koji prethodi datumu podnošenja projektne prijave.* | |
|  | Trajanje provedbe (mjeseci) | *Određuje se automatski s obzirom na unos mjeseci provedbe u aktivnostima.* | |
|  | **PODACI O AKTIVNOSTI PROJEKTA** | ***Nakon klika na “Dodaj aktivnost” ili na ikonu olovke za već postojeće/predefinirane aktivnosti. Spremanje pojedine aktivnosti vrši se klikom na “Spremi”.*** | |
|  | Naziv aktivnosti | *Unesite naziv projektne aktivnosti. Unos je obavezan.* | |
|  | Opis aktivnosti | *Opišite svaku pojedinu aktivnost Projekta, odnosno prikažite što konkretno uključuje (npr. izvođenje radova, nabava određene robe, nabava određene usluge) te rezultate aktivnosti (npr. izgrađeno (broj) kilometra, nabavljeno (broj) vozila, izrađeno (broj) edukativnih programa). Unos je obavezan.* | |
|  | Početak provedbe aktivnosti | *Unesite planirani početak provedbe aktivnosti. Unos je obavezan.* | |
|  | Završetak provedbe aktivnosti | *Unesite planirani završetak provedbe aktivnosti. Unos je obavezan.* | |
|  | **UPUTE ZA POPUNJAVANJE KARTICE POKAZATELJI I REZULTATI** | | |
|  | **NOVI REZULTAT** |  | |
|  | Naziv | *Opišite konkretan (neposredni) rezultat provedbe aktivnosti projekta. (Neposredne) rezultate treba prikazati na način da budu jednostavno povezivi s pokazateljima primjenjivim na projekt, a definiranim u Uputama za prijavitelje. Unos je obavezan.* | |
|  | Povezane aktivnosti | *Odaberite najmanje jednu aktivnost u sklopu se ostvaruje navedeni rezultat. Odabir je obavezan.* | |
|  | **POKAZATELJ** | ***Moguće je odabrati samo pokazatelje definirane u Uputama za prijavitelje. Nije moguće unositi dodatne specifične projektne pokazatelje.*** | |
|  | Naziv pokazatelja | *Iz padajućeg izbornika odaberite primjenjive pokazatelje za vaš projekt. Unos je obavezan.* | |
|  | Polazišna vrijednost unaprijed određenog pokazatelja | *Unesite polazišnu vrijednost za odabrani pokazatelj. Primjerice, ako pokazatelj glasi Broj osoba koje su prošle edukaciju, unesite vrijednost 0 jer se taj pokazatelj odnosi na broj educiranih osoba kao posljedica provedbe aktivnosti projekta. Unos je obavezan.* | |
|  | Ciljna vrijednost unaprijed određenog pokazatelja | *Unesite ciljnu vrijednost za odabrani pokazatelj. Unos je obavezan.* | |
|  | Doprinos unaprijed određenog pokazatelja | *Doprinos se automatski izračunava.* | |
|  | Rok za postizanje unaprijed određenog pokazatelja | *Iz padajućeg izbornika odaberite odgovarajući rok za postizanje unaprijed određenog pokazatelja. Odabir: Određeni rok nakon završetka provedbe ili Završetak provedbe. Unos je obavezan.* | |
|  | Učestalost izvješćivanja | *Iz padajućeg izbornika odaberite učestalost izvješćivanja. Odabir: Kontinuirano tijekom provedbe ili Na određeni rok.*  *Unos je obavezan.* | |
|  | Obrazloženje postignuća pokazatelja | *Obrazložite način na koji ćete dokazati ostvarenje postignuća pokazatelja (temeljem kojih popratnih dokumenata, tj. kojom metodom, primjerice anketom, evaluacijom itd.).*  *U slučaju da se vrijednost pokazatelja postiže s određenim vremenskim odmakom od završetka razdoblja provedbe projekta, potrebno je opisati u kojem roku će se postići rezultati te na koji način će se osigurati njihovo praćenje i provjera po isteku navedenog vremenskog odmaka. Unos je obavezan.* | |
|  | **UPUTE ZA POPUNJAVANJE KARTICE PRORAČUN** | | |
|  | **AKTIVNOST S ANALIZOM TROŠKA** | ***Ako je primjenjivo potraživanje troška temeljem izračuna fiksne stope, u prijavnom obrascu prikazat će se primjenjivi model(i) fiksne stope.*** | |
|  | Primjenjiva fiksna stopa | *Odaberite iz padajućeg izbornika.* | |
|  | **STANDARDNE VELIČINE JEDINIČNIH TROŠKOVA** | ***Ako je primjenjivo potraživanje troška temeljem izračuna standardne veličine jediničnih troškova (SVJT), prijavitelj će imati mogućnost definiranja na koje stavke troška primijeniti izračun po standardnoj veličini.*** | |
|  | Primjenjivost standardne veličine jediničnog troška | *Odaberite Da/Ne. U slučaju odabira “Da” otvaraju se niže navedena polja. Klikom na “Dodaj” moguće je dodati novu stavku troška koja će se izračunavati temeljem standardne veličine jediničnog troška.* | |
|  | Naziv stavke troška | *Unesite naziv stavke troška. Ako su podaci standardne veličine jediničnog troška određeni pozivom, naziv stavke troška će se automatski prikazati. Unos je obavezan.* | |
|  | Iznos po jedinici | *Unesite iznos po jedinici. Ako su podaci standardne veličine jediničnog troška određeni pozivom, iznos po jedinici će se automatski prikazati. Unos je obavezan.* | |
|  | Definicija jedinice | *Unesite definiciju jedinice. Ako su podaci standardne veličine jediničnog troška određeni pozivom, definicija jedinice će se automatski prikazati. Unos je obavezan.* | |
|  | **PAUŠALNI IZNOS** | ***Ako je primjenjivo potraživanje troška temeljem izračuna paušalnog iznosa, u prijavnom obrascu prikazat će se vrsta troška na koju je primjenjiv paušalni iznos.*** | |
|  | Primjenjivost paušalnog iznosa na troškove projekta | *Odaberite Da/Ne. U slučaju odabira “Da” otvaraju se niže navedena polja.* | |
|  | Naziv stavke troška | *Automatski prikaz.* | |
|  | Iznos po jedinici | *Automatski prikaz.* | |
|  | Definicija jedinice | *Automatski prikaz.* | |
|  | **AKTIVNOST PRORAČUNA** | ***U postojećim aktivnostima definiranim na kartici Aktivnosti moguće je dodavati stavke troška. Klikom na “Dodaj” otvaraju se niže navedena polja.*** | |
|  | Naziv stavke troška | *Unesite naziv stavke troška.* | |
|  | Opis | *Unesite opis troška.* | |
|  | Vrsta troška | *Iz padajućeg izbornika odaberite primjenjivu vrstu troška. Odabir: Stvarni trošak ili SVJT ili Paušalni iznos.* | |
|  | Broj jedinica | *Unesite broj jedinica.* | |
|  | Iznos jedinice (HRK) | *Unesite jedinični iznos (za SVJT i Paušalni iznos sustav automatski upisuje vrijednost).* | |
|  | Iznos ukupno (HRK) | *Automatski se izračunava.* | |
|  | Nositelj troška | *Iz padajućeg izbornika odaberite nositelja troška. U padajućem izborniku pojavit će se Prijavitelj i svi navedeni Partneri, ako je primjenjivo.* | |
|  | Kategorija financiranja | *Odaberite iz padajućeg izbornika.* | |
|  | Vrsta troška u sustavu financiranja primjenom fiksne stope | *Polje će se pojaviti ako je u Uputama za prijavitelje definirano da je moguće potraživanje troškova temeljem izračuna fiksne stope. Odaberite iz padajućeg izbornika.* | |
|  | Oznaka troška s obzirom na definirana ograničenja | *Polje će se pojaviti ako je u Uputama za prijavitelje definirano ograničenje na pojedinu vrstu troška (primjerice, oprema ne smije prijeći 10% od ukupnih prihvatljivih troškova projekta). Odaberite iz padajućeg izbornika.* | |
|  | Definicija jedinice | *Povlači se automatski (samo ako se radi o SVJT trošku).* | |
|  | Definicija krajnjeg rezultata | *Povlači se automatski (samo ako se radi o Paušalnom iznosu).* | |
|  | **UPUTE ZA POPUNJAVANJE KARTICE SAŽETAK PRORAČUNA** | | |
|  | **UKUPNA VRIJEDNOST PROJEKTA (HRK)** | ***U ovom odjeljku potrebno je pružiti informaciju o ukupnim troškovima (prihvatljivim i neprihvatljivim) potrebnim za postizanje navedenih rezultata projekta s pripadajućim pokazateljima.*** | |
|  | Neprihvatljivi troškovi - javna sredstva | *Unesite iznos neprihvatljivih troškova po projektu koji su nužni za postizanje projektnih ciljeva, a čiji su izvor financiranja javna sredstva prijavitelja i/ili partnera. Javna sredstva predstavljaju doprinos za provedbu projekta prijavitelja i/ili partnera koji su utvrđeni u Registru proračunskih i izvanproračunskih korisnika (konzultirati Pravilnik o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave i o načinu vođenja Registra proračunskih i izvanproračunskih korisnika, NN 128/2009 te podatke iz registra proračunskih i izvanproračunskih korisnika za relevantnu godinu). Ako tražena informacija nije relevantna za vaš projekt, unesite 0. Unos je obavezan.* | |
|  | Neprihvatljivi troškovi - privatna sredstva | *Unesite iznos neprihvatljivih troškova po projektu koji su nužni za postizanje projektnih ciljeva, a čiji su izvor financiranja privatna sredstva prijavitelja i/ili partnera (privatna sredstva su ona sredstva koja ne odgovaraju definiciji javnih sredstava). Ako tražena informacija nije relevantna za vaš projekt, unesite 0. Unos je obavezan.* | |
|  | Ukupni troškovi | *Iznos ukupne vrijednosti projekta će sustav automatski izračunati zbrajanjem iznosa ukupno prihvatljivih troškova i neprihvatljivih troškova projekta.* | |
|  | Ukupni prihvatljivi troškovi | *Iznos ukupnih prihvatljivih troškova će sustav automatski izračunati zbrajanjem iznosa upisanih na stavkama troška u kartici Proračun.* | |
|  | Ukupni neprihvatljivi troškovi | *Iznos neprihvatljivih troškova će sustav automatski izračunati zbrajanjem iznosa neprihvatljivih troškova po projektu koji se financiraju iz javnih sredstava prijavitelja i/ili partnera tj. iz privatnih sredstava prijavitelja i/ili partnera.* | |
|  | **IZVORI FINANCIRANJA (HRK)** |  | |
|  | Ukupni prihvatljivi troškovi | *Iznos ukupnih prihvatljivih troškova će sustav automatski izračunati zbrajanjem iznosa upisanih na stavkama troška u kartici Proračun.* | |
|  | Intenzitet potpore | *Unesite postotak intenziteta potpore. Unosite li intenzitet potpore (%), automatski će se izračunati sljedeće polje (Bespovratna sredstva).* | |
|  | Bespovratna sredstva | *Unesite iznos bespovratnih sredstava. Unosite li iznos bespovratnih sredstava (kn), automatski će se izračunati prethodno polje (Intenzitet potpore).* | |
|  | Sredstva korisnika | *Iznos sredstava korisnika će sustav automatski izračunati.* | |
|  | Javna sredstva | *Iznos javnih sredstava će sustav automatski izračunati, ako je primjenjivo.* | |
|  | Sredstva državnog proračuna | *Iznos sredstava državnog proračuna će sustav automatski izračunati, ako je primjenjivo.* | |
|  | Sredstva lokalne i područne samouprave | *Iznos sredstava lokalne i područne samouprave će sustav automatski izračunati, ako je primjenjivo.* | |
|  | Ostala javna sredstva | *Iznos ostalih javnih sredstava će sustav automatski izračunati, ako je primjenjivo.* | |
|  | Privatna sredstva | *Iznos privatnih sredstava će sustav automatski izračunati, ako je primjenjivo.* | |
|  | ***PROCIJENJENI NETO PRIHOD (HRK)*** | ***Za projekte koji generiraju prihod, unijeti iznos neto prihoda utvrđenog putem analize financijskog jaza (u okviru Analize troškova i koristi). Ne odnosi se na državne potpore i projekte s ukupnim prihvatljivim troškovima manjim od 1 milijun eura (preračunato u kn po srednjem tečaju HNB-a na dan prijave). Unos je obavezan.*** | |
|  | Metoda procjene neto prihoda | *Korisnik odabire opciju: 1. projekt ne generira prihod ili generirani prihod nije relevantan 2. primjena jedinstvene stopa postotka neto prihoda 3. izračun diskontnih neto prihoda od projekta 4. nije moguće unaprijed procijeniti.* | |
|  | Iznos procijenjenog neto prihoda | *Unesite iznos procijenjenog neto prihoda. Polje se pojavljuje samo ako je prethodno odabrano “2. primjena jedinstvene stopa postotka neto prihoda” ili “3. izračun diskontnih neto prihoda od projekta”.* | |
|  | **UPUTE ZA POPUNJAVANJE KARTICE HORIZONTALNA NAČELA** | | |
|  | ***U ovom odjeljku potrebno je obrazložiti da li i na koji način projekt pridonosi horizontalnim temama: jednakim mogućnostima, održivom razvoju i zaštiti okoliša, te promicanju načela dobrog upravljanja.*** ***Navedene teme su po Uredbi Vijeća 1083/2006 definirane kao horizontalna načela koja bi trebala biti ugrađena u sve programe kohezijske politike. Dodatna obrazloženja i upute nalaze se u*** [***Uputama za prijavitelje i korisnike Operativnog programa „Konkurentnost i kohezija“ o provedbi horizontalnih načela***](http://www.strukturnifondovi.hr/UserDocsImages/Za%20web/Upute%20za%20prijavitelje.pdf)***.***  ***Upute za prijavitelje naznačit će relevantnost horizontalnih tema za ciljeve poziva za dostavu projektnih prijedloga.*** | | |
|  | **PROMICANJE RAVNOPRAVNOSTI ŽENA I MUŠKARACA I ZABRANA DISKRIMINACIJE** |  | |
|  | Promicanje ravnopravnosti spolova | *Odaberite Pozitivan utjecaj / Neutralan utjecaj* | |
|  | Obrazloženje utjecaja | *Korisnici OPKK-a obavezni su poštivati sve odredbe Zakona o suzbijanju diskriminacije (NN 85/08, 112/12).*  *Opisati kroz koje aktivnosti i mjere projekt doprinosi promicanju jednakosti te na koji način projekt uređuje zaštitu od diskriminacije na osnovi rase ili etničke pripadnosti ili boje kože, spola, jezika, vjere, političkog ili drugog uvjerenja, nacionalnog ili socijalnog podrijetla, imovnog stanja, članstva u sindikatu, obrazovanja, društvenog položaja, bračnog ili obiteljskog statusa, dobi, zdravstvenog stanja, invaliditeta, genetskog naslijeđa, rodnog identiteta, izražavanja ili spolne orijentacije.*  *Sukladno opsegu pojedinačnog projekta, prijavitelj treba utvrditi specifične mjere kojima se promiču načela jednakih mogućnosti, nediskriminacije i pristupačnosti.* | |
|  | Pristupačnost građevinama | *Odaberite Pozitivan utjecaj / Neutralan utjecaj.* | |
|  | Obrazloženje utjecaja | *Navesti odgovarajuće članke Pravilnika o osiguranju pristupačnosti građevina osobama s invaliditetom i smanjene pokretljivosti (NN 78/13) kojih će se projekt pridržavati u odnosu na specifičnu aktivnost i tehničke specifikacije. Ako su predviđene aktivnosti izvan minimalnih zakonskih uvjeta, to je također potrebno jasno navesti. Ispunjavanje zakonskog minimuma ne smatra se dodatnom aktivnošću, već predstavlja osnovu za prihvatljivost projekta. Kontrola provedbe odredbi pristupačnosti provodi se u svim fazama nastajanja građevine, od projektiranja, preko gradnje i rekonstrukcije, uključujući upotrebu i održavanje. Za nepoštivanje odredbi pristupačnosti građevina predviđene su kaznene odredbe, i to za projektante, izvođače, stručni nadzor i vlasnika građevine.* | |
|  | **PRISTUPAČNOST ZA OSOBE S INVALIDITETOM** |  | |
|  | Pristupačnost građevinama | *Odaberite Pozitivan utjecaj / Neutralan utjecaj* | |
|  | Obrazloženje utjecaja | *Navesti odgovarajuće članke Pravilnika o osiguranju pristupačnosti građevina osobama s invaliditetom i smanjene pokretljivosti (NN 78/13) kojih će se projekt pridržavati u odnosu na specifičnu aktivnost i tehničke specifikacije. Ako su predviđene aktivnosti izvan minimalnih zakonskih uvjeta, to je također potrebno jasno navesti. Ispunjavanje zakonskog minimuma ne smatra se dodatnom aktivnošću, već predstavlja osnovu za prihvatljivost projekta. Kontrola provedbe odredbi pristupačnosti provodi se u svim fazama nastajanja građevine, od projektiranja, preko gradnje i rekonstrukcije, uključujući upotrebu i održavanje. Za nepoštivanje odredbi pristupačnosti građevina predviđene su kaznene odredbe, i to za projektante, izvođače, stručni nadzor i vlasnika građevine.* | |
|  | Informacijsko-komunikacijska pristupačnost | *Odaberite Pozitivan utjecaj / Neutralan utjecaj.* | |
|  | Obrazloženje utjecaja | *Oblici informacijsko-komunikacijske pristupačnosti razlikuju se ovisno o vrsti oštećenja, a obuhvaćaju između ostalih:*  *• Braillevo pismo za slijepe osobe*  *• Znakovni jezik za gluhe osobe*  *• Educirane prevoditelje za gluhoslijepe osobe*  *• Tekstove jednostavne za čitanje i razumijevanje za osobe s intelektualnim teškoćama – format jednostavan za čitanje podrazumijeva prezentiranje teksta na način pristupačan ciljnim skupinama s različitim potrebama. Uključuje jednostavnost jezika koji se koristi, izbjegavanje simbola i metafora, pridavanje važnosti ilustracijama.*  *• Pristupačnost web stranica podrazumijeva prilagodbu web sadržaja za osobe s kognitivnim, motoričkim i osjetilnim oštećenjima*  *• uvećani tisak*  *• prilagodba pristupačnosti za slabovidne osobe – pravilan izbor boja s izraženim međusobnima kontrastom, podrazumijeva promjenu boja pozadine i boje teksta*  *• Potrebno je osigurati tekstualne alternative za sve elemente koji nisu tekstualni (npr. treba staviti opis fotografije kako bi osoba s oštećenjem vida imala okvirnu informaciju što slika predstavlja)*  *• Izbjegavanje dizajna sadržaja na način za koji je poznato da može uzrokovati napadaj (previše treptajući sadržaj)*  *• Omogućiti da se sve radnje koje se obavljaju pomoću miša mogu obaviti pomoću tipkovnice.* | |
|  | Razumna prilagodba i univerzalni dizajn | *Odaberite Pozitivan utjecaj / Neutralan utjecaj.* | |
|  | Obrazloženje utjecaja | *Razumna prilagodba znači potrebnu i odgovarajuću prilagodbu i podešavanja, koja ne predstavljaju neproporcionalno ili neprimjereno opterećenje, da bi se u pojedinačnom slučaju, tamo gdje je to potrebno, osobama s invaliditetom osiguralo uživanje ili korištenje svih ljudskih prava i temeljnih sloboda na izjednačenoj osnovi s drugima. Prilagodba je podešavanje pravila, prakse, uvjeta ili zahtjeva obzirom na specifične potrebe osobe s invaliditetom, kako bi se toj osobi omogućilo puno i ravnopravno sudjelovanje.*  *Univerzalni dizajn označava oblikovanje proizvoda, okruženja, programa i usluga na način da ih mogu koristiti svi ljudi u najvećoj mogućoj mjeri, bez potrebe prilagođavanja ili posebnog oblikovanja. Univerzalni dizajn ne isključuje pomoćne naprave za određene skupine osoba s invaliditetom u onim slučajevima kada je to potrebno.*  *U konkretnoj projektnoj prijavi potrebno je:*  *• Utvrditi područja u kojima su potrebne razumne prilagodbe (u smislu projektnih aktivnosti i/ili stavki izdataka) i povezati ih s odgovarajućom tehničkom specifikacijom/popratnom dokumentacijom.*  *• Navesti projektne aktivnosti s gledišta pristupačnosti u svrhu utvrđivanja radova/proizvoda na koje se univerzalni dizajn može primijeniti te radova/ proizvoda gdje jedno rješenje nije prikladno za sve korisnike*  *• Pozivati se na pripadajuće tehničke specifikacije/popratnu dokumentaciju u slučaju da se u prijavi nude rješenja univerzalnog dizajna.* | |
|  | Pristupačnost ostalih sadržaja i usluga otvorenih ili namijenjenih javnosti | *Odaberite Pozitivan utjecaj / Neutralan utjecaj.* | |
|  | Obrazloženje utjecaja | *U sklopu opsega svakog projekta, na temelju analize ciljnih skupina prijavitelj bi trebao utvrditi odgovarajuće aktivnosti kako bi promicao pristupačnost. Natječajnom se dokumentacijom mogu utvrditi određeni zahtjevi u vezi s pristupačnošću kao prihvatljivom aktivnošću ili se određenim područjima može dati prednost.*  *Obuhvaća osiguravanje drugih oblika pomoći u vidu usluge asistencije (osobni asistent, videći pratitelj, komunikacijski posrednik - tumač/prevoditelj znakovnog jezika, pomoćnik u nastavi).* | |
|  | **ODRŽIVI RAZVOJ** |  | |
|  | Zelena javna nabava | *Odaberite Pozitivan utjecaj / Neutralan utjecaj.* | |
|  | Obrazloženje utjecaja | *Zelena javna nabava je instrument održive proizvodnje i potrošnje, a označava postupak u kojem se nabavljaju roba, usluge i radovi koji imaju manji utjecaj na okoliš tijekom životnog ciklusa u usporedbi s robom, uslugama i radovima iste namjene koji bi inače bili nabavljeni. Navesti u kojim će se područjima/sektorima primjenjivati zelena javna nabava uz pozivanje na pripadajuće kriterije EU-a o zelenoj javnoj nabavi. Za sada postoje mjerila za 21 skupinu proizvoda i usluga koje su dostupne na web stranici EK* [*http://ec.europa.eu/environment/gpp/eu\_gpp\_criteria\_en.htm*](http://ec.europa.eu/environment/gpp/eu_gpp_criteria_en.htm) | |
|  | Klimatski izazovi | *Odaberite Pozitivan utjecaj / Neutralan utjecaj.* | |
|  | Obrazloženje utjecaja | *Potrebno je objasniti na koji su način kod planiranja infrastrukturnih ulaganja uzeti u obzir utjecaji klimatskih promjena, a najboljom će se praksom smatrati oni koji znatno unaprijed otpornost objekata/lokacija na klimatske promjene.*  *Navesti koji će elementi u projektiranju maksimalno iskoristiti mjere kojima se odgovara na klimatske izazove i objasniti kako.* | |
|  | Učinkovitost resursa | *Odaberite Pozitivan utjecaj / Neutralan utjecaj.* | |
|  | Obrazloženje utjecaja | *Prijavitelj treba objasniti na koji će način učinkoviti koristiti ključne resurse (energiju, vodu, materijale i otpad) u poslovnim procesima i proizvodima te treba utvrditi mogućnosti za unaprjeđenje razvoja i inovacija u procesima.*  *• Navesti kojim će se elementima u projektiranju maksimalno iskoristiti učinkovitost resursa i kako. Potrebno je navesti eventualno obavljene energetske preglede ili ostale prethodne procjene o korištenju resursa.*  *• Navesti koje će vrste mekih mjera prijavitelj primijeniti i pozvati se na specifične strateške dokumente.*  *• Objasniti na koji će se način promovirati korištenje obnovljivih izvora energije, ako je primjenjivo.* | |
|  | Načela zelenog rasta | *Odaberite Pozitivan utjecaj / Neutralan utjecaj.* | |
|  | Obrazloženje utjecaja | *Navesti koji se elementi zelene infrastrukture upotrebljavaju u fazama pripreme i provedbe projekta odnosno standardi zelene/ekološke gradnje u fazi gradnje.*  *• U ovom dijelu potrebno je opisati inicijative povrh onih koje su utvrđene kao potrebne u procjeni utjecaja zahvata na okoliš. Prema potrebi, navesti zašto je odabrana određena aktivnost.*  *• Opisati postupak konzultacija ili poveznice na strateške projekte zelene infrastrukture*  *• Opisati mjere praćenja mjera i aktivnosti za povećanje bioraznolikosti koje će se uspostaviti. Opisati aktivnosti kojima se promiče bioraznolikost na lokaciji projekta: primjerice očuvanje prirodnih i divljih karakteristika na lokaciji projekta (postojeća stabla, jezerca i sl.).*  *• Ako je primjenjivo, izraditi plan gospodarenja okolišem koji bi treba sadržavati upute za sve postupke tijekom pripreme lokacije, izgradnje i rada.* | |
|  | **UPUTE ZA POPUNJAVANJE KARTICE INFORMIRANJE I VIDLJIVOST** | | |
|  | **INFORMIRANJE I VIDLJIVOST** | ***Ovaj odjeljak trebao bi pružiti informaciju o ogovarajućim promidžbenim mjerama koje će prijavitelj poduzeti kod provedbe projekta. Svaki promotivni materijali, poput reklame, plakata te informativnih letaka, mora sadržavati informaciju o EU sredstvima kojima se sufinancira projekt.***  ***Na listi predloženih mjera potrebno je označiti "Da" za one mjere koje će prijavitelj koristiti za promidžbu projekta te ciljnu skupinu na koju su usmjerene mjere.*** | |
|  | Tiskani mediji | *Odaberite: da/ne* | |
|  | Ciljna skupina | *Opišite ciljnu skupinu na koju su usmjerene mjere.* | |
|  | Elektronički mediji | *Odaberite: da/ne* | |
|  | Ciljna skupina | *Opišite ciljnu skupinu na koju su usmjerene mjere.* | |
|  | Internet | *Odaberite: da/ne* | |
|  | Ciljna skupina | *Opišite ciljnu skupinu na koju su usmjerene mjere.* | |
|  | Seminari, konferencije, radionice itd. | *Odaberite: da/ne* | |
|  | Ciljna skupina | *Opišite ciljnu skupinu na koju su usmjerene mjere.* | |
|  | Promotivni materijal | *Odaberite: da/ne* | |
|  | Ciljna skupina | *Opišite ciljnu skupinu na koju su usmjerene mjere.* | |
|  | **UPUTE ZA POPUNJAVANJE KARTICE PRILOZI** | | |
|  | **POPIS DOZVOLA** | ***Skočni prozor za unos podataka pojavljuje se nakon klika na “Dodaj”.*** | |
|  | Naslov dokumenta | *Unesite naziv priložene dozvole. Unos je obavezan* | |
|  | Datum izdavanja dokumenta | *Unesite datum izdavanja priloženog dokumenta.* | |
|  | Rok važenja dokumenta | *Unesite datum roka važenja priloženog dokumenta.* | |
|  | Status dokumenta | *Odaberite iz padajućeg izbornika.* | |
|  | Dodaj datoteku | *Klikom na “Dodaj datoteku” priložite dokument.* | |
|  | **PRILOZI I OSTALA OBAVEZNA DOKUMENTACIJA** | ***Skočni prozor za unos podataka pojavljuje se nakon klika na “Dodaj”.*** | |
|  | Naziv | *Unesite naziv priloženog dokumenta. Unos je obavezan.* | |
|  | Tip priloga | *Odaberite iz padajućeg izbornika.* | |
|  | Dodaj datoteku | *Klikom na “Dodaj datoteku” priložite dokument.* | |