

SAŽETAK POZIVA na dostavu projektnih prijedloga u otvorenom postupku u modalitetu trajnog poziva

Provedba Programa izobrazno-informativnih aktivnosti o održivom gospodarenju otpadom

**Referentni broj: KK.06.3.1.07**



1. **Cilj poziva**

Cilj ovog Poziva na dostavu projektnih prijedloga (Poziv) je pružanje potpore jedinicama lokalne samouprave (JLS) u obliku dodjele bespovratnih sredstava koja će se koristiti za provedbu izobrazno-informativnih aktivnosti o održivom gospodarenju otpadom sukladno Programu izobrazno-informativnih aktivnosti o održivom gospodarenju otpadom koji je objavljen na http://www.mzoip.hr/hr/otpad/strategije-planovi-i-programi.html.

Sukladno Zakonu o održivom gospodarenju otpadom (NN 94/13, 73/17) (ZOGO) odgovorni dionici za provođenje izobrazno-informativnih aktivnosti na svom području su jedinice lokalne samouprave (JLS) koje su temeljem članka 28., stavak 1, točka 6. i članka 39. ZOGO-a dužne osigurati provedbu izobrazno-informativnih aktivnosti vezanih uz održivo gospodarenje otpadom.

Sukladno članku 28., stavak 2 ZOGO-a, više JLS-ova mogu sporazumno osigurati zajedničko ispunjenje jedne ili više obveza iz stavka 1. istog članka, odnosno mogu sporazumno osigurati zajedničko provođenje izobrazno-informativnih aktivnosti o održivom gospodarenju otpadom na svom području.

Prema Programu izobrazno-informativnih aktivnosti o održivom gospodarenju otpadom, a za potrebe ovog Poziva, jedinice lokalne samouprave dijele se na četiri kategorije i Grad Zagreb:

* I. kategoriju čine jedinice lokalne samouprave do 10 000 stanovnika,
* II. kategoriju čine jedinice lokalne samouprave s više od 10 000 do 40 000 stanovnika,
* III. kategoriju čine jedinice lokalne samouprave s više od 40 000 do 100 000 stanovnika,
* IV. kategoriju čine jedinice lokalne samouprave s više od 100 000 stanovnika,
* Grad Zagreb.

1. **Ukupna raspoloživa sredstva**

Ukupan raspoloživ iznos bespovratnih sredstava iz Kohezijskog fonda za dodjelu u okviru ovog Poziva je 47.200.000,00 HRK (*četrdesetsedammilijunadvijestotisućakuna)*.

1. **Raspoloživa sredstva po prijavitelju**

Najniži odnosno najviši dopušteni iznos bespovratnih sredstava koji može biti dodijeljen pojedinačnom projektnom prijedlogu u sklopu ovog Poziva je kako slijedi:

|  |  |  |
| --- | --- | --- |
| ***Jedinica lokalne samouprave (JLS)\**** | ***Najniži dopušteni iznos bespovratnih sredstava koji može biti dodijeljen pojedinačnom projektnom prijedlogu u sklopu ovog Poziva (KN)*** | ***Najviši dopušteni iznos bespovratnih sredstava koji može biti dodijeljen pojedinačnom projektnom prijedlogu u sklopu ovog Poziva (KN)*** |
| ***II. kategorija***  ***(više od 10 000 do 40 000 stanovnika)*** | 250.000,00 | 500.000,00 |
| ***III. kategorija***  ***(više od 40 000 do 100 000 stanovnika)*** | iznad 500.000,00 | 1.200.000,00 |
| ***IV. kategorija***  ***(više od 100 000 stanovnika)*** | 1.500.000,00 | 2.500.000,00 |
| ***Grad Zagreb*** | iznad 2.500.000,00 | 3.600.000,00 |

\* Ukoliko će više JLS sporazumno osigurati zajedničko provođenje izobrazno-informativnih aktivnosti o održivom gospodarenju otpadom na svom području, najniži odnosno najviši dopušteni iznos bespovratnih sredstava koji može biti dodijeljen pojedinačnom projektnom prijedlogu u sklopu ovog Poziva ovisi o ukupnom zbroju stanovnika JLS koje se udružuju, odnosno projektni prijedlog prijavitelja će se svrstavati u jednu od navedenih kategorija JLS sukladno ukupnom zbroju stanovnika JLS koje se udružuju[[1]](#footnote-1).

1. **Predviđeni intenzitet potpore**

Iznos bespovratnih sredstava Kohezijskog fonda (KF) po pojedinom projektnom prijedlogu koji se može dodijeliti u sklopu ovog Poziva iznosi maksimalno 85,0000000% od ukupnog iznosa prihvatljivih troškova projekta.

Prijavitelj (Korisnik) se obvezuje iz vlastitih sredstava ili vanjskim financiranjem, odnosno svime što ne predstavlja sredstva iz Europskih strukturnih i investicijskih fondova, osigurati:

1. sredstva za financiranje razlike između iznosa ukupnih prihvatljivih izdataka projektnog prijedloga te iznosa bespovratnih sredstava iz KF-a dodijeljenih za financiranje prihvatljivih izdataka u sklopu ovog Poziva, i
2. sredstva za financiranje ukupnih neprihvatljivih izdataka unutar projektnog prijedloga.
3. **Prihvatljivi prijavitelji**

Prihvatljivi prijavitelji u sklopu ovog Poziva su jedinice lokalne samouprave Republike Hrvatske koje prijavljuju projekt provođenja izobrazno-informativnih aktivnosti o održivom gospodarenju otpadom na području koje obuhvaća više od 10 000 stanovnika[[2]](#footnote-2).

Prijavitelj koji je JLS iz I. kategorije (do 10 000 stanovnika) smatrat će se prihvatljivim prijaviteljem u sklopu ovog Poziva, ukoliko će sporazumnim udruživanjem s JLS/JLS-ovima iz bilo koje kategorije osigurati zajedničko provođenje izobrazno-informativnih aktivnosti o održivom gospodarenju otpadom, na način da ukupni zbroj stanovnika JLS koje se udružuju prelazi 10 000 stanovnika.

1. **Prihvatljive aktivnosti**

Prihvatljive aktivnosti koje se mogu financirati u okviru ovog Poziva su:

1. **Izobrazno-informativne aktivnosti o održivom gospodarenju otpadom, što uključuje:**

* Letci za sprječavanje nastanka otpada, odgovorno postupanje s otpadom, odvojeno sakupljanje otpada, ponovnu uporabu predmeta, kompostiranje;
* Vodič (brošure) za sprječavanje nastanka otpada, odgovorno postupanje s otpadom, odvojeno sakupljanje otpada, ponovnu uporabu predmeta, kompostiranje;
* Plakati za sprječavanje nastanka otpada, odgovorno postupanje s otpadom, odvojeno sakupljanje otpada, ponovnu uporabu predmeta, kompostiranje;
* Specijalizirane radijske emisije o gospodarenju otpadom;
* Specijalizirane TV emisije o gospodarenju otpadom;
* Uspostavljanje mrežne stranice o gospodarenju otpadom gradova i općina ili nadogradnja postojeće stranice JLS sadržajima vezano uz održivo gospodarenje otpadom;
* Javne i edukacijske tribine na temu održivog gospodarenja otpadom;
* Radionice za djecu;
* Kostimirani igrokazi i predstave za predškolsku djecu na temu održivog gospodarenja otpadom;
* Obilježavanje datuma vezanih uz zaštitu okoliša;
* Natjecanje u školama u izradi kreativnih stvari od prethodno prikupljenog otpada;
* Informativno-obrazovni materijali za predškolsku (edukativne slikovnice, igre i/ili bojanke za djecu) i školsku djecu o održivom gospodarenju otpadom;
* Radijski edukativno-promotivni spotovi o gospodarenju otpadom;
* Televizijski edukativno-promotivni spotovi o gospodarenju otpadom;
* Izrada aplikacije za održivo gospodarenje otpadom za pametne telefone;
* Elektronski oglasi za objavu na internetskim portalima;
* Plaćeni oglasi u tiskanim medijima;
* Nagrada (prigodni pokloni) za najbolji gradski odbor / četvrt / zgradu u praksama odvajanja otpada;
* Letci za strane turiste na ulazima u turističke centre i zajednice s uputama za odgovorno postupanje s otpadom;
* Naljepnice za označavanje kanti i kontejnera za strane turiste s uputama za odgovorno postupanje s otpadom,
* Uključivanje mjera koje promoviraju ravnopravnosti žena i muškaraca i zabranu diskriminacije, te prilagođenost za osobe s invaliditetom u izobrazno-informativne aktivnosti.

1. **Upravljanje projektom**, što uključuje angažiranje tvrtki koje će biti zadužene za poslove upravljanja i administraciju projekta, pripremu i provedbu nabave te ostale aktivnosti povezane s upravljanje projektom.

Sve aktivnosti moraju uključivati mjere promidžbe i vidljivosti, što uključuje aktivnosti koje je prijavitelj/korisnik posebno dužan poduzeti kako bi objavio činjenicu da EU sufinancira projekt te da je projekt koji se provodi u sklopu OPKK sufinanciran sredstvima KF-a.

1. **Geografska ograničenja**

Projektne aktivnosti moraju se provoditi na području Republike Hrvatske.

1. **Administrativni podaci**

Dodjela bespovratnih sredstava iz ovog poziva se vrši kroz otvoreni postupak u modalitetu trajnog poziva. Podnošenje projektnog prijedloga dozvoljeno je najranije od sljedećeg radnog dana od isteka 30 dana od dana objave ovog Poziva na središnjoj internetskoj stranici ESI fondova (www.strukturnifondovi.hr) i u sustavu eFondovi na javnom portalu sustava, s krajnjim rokom dostave projektnih prijedloga do 1. veljače 2019. godine. Postupak dodjele započinje po zaprimanju prvog(ih) projektnog prijedloga, a istječe danom odobrenja posljednjeg projektnog prijedloga koji udovolji svim kriterijima, a kojim se iscrpljuju raspoloživa financijska sredstva.

Projektni prijedlog podnosi se od strane ovlaštene osobe Prijavitelja putem sustava eFondovi u elektroničkom obliku.

1. Sve varijante udruživanja su dopuštene, odnosno JLS se mogu međusobno udruživati bilo iz iste ili različite kategorije. [↑](#footnote-ref-1)
2. Broj stanovnika pojedine JLS će se provjeravati uvidom u Popis stanovništva, kućanstava i stanova 2011. godine Državnog zavoda za statistiku <https://www.dzs.hr/hrv/censuses/census2011/results/censustabshtm.htm>. [↑](#footnote-ref-2)